بەردى سوور – Denegkan\nbyadmin\tDecember 16, 2007\tئەدەب\nتا…. شەقاوێک زیاتر بڕۆم\nلەبەرد زیاتر رەق دەبم\nلە ناخمدا هەڵچونێک هەیە ئامادەنیم بۆ کەسى هەڵڕێژم\nلەش لەهەموو شتێک جوانتر دەتوانێ چێژ لەهەڵچونى ئاگر ببینێ..\nلەمدونیا شوێنێکى هاوجنس نیە بۆ سەر وەختى هەرکەسێک بچێ و نەخشەیەکت بداتێ عابیدکەلەسەر سنگى بەرد ئیشراقاتى خۆی دەنوسێ . فوو لەنەخشەى ئاگریش دەکا. نەخشەى خنکاوى هەموو هەناسەیەکى بزڕکاو. نەخشەى سوتاوى هەموو جەستەیەکى شێواو.نەخشەى جێماوی هەموو توێڵێکى جێماو هەموو شتێکى قەدەغە یاداشتى خۆى هەیە. لە ژیانەوە تا مردن. لەشوشەوە تا بەرد. لەروناکیەوە تا نوتەک لە مانگەکانى خۆشەویستى بەرددا کەلوى زەردەخەنەى پیلان . شەڕى خۆشەویستى پەشیمانى. پیاسەى ژەنگنى بەرباران .شیعرى گەماڕۆدانى عەقڵ . ئاهەنگى شایستە دەخوێنرێنەوە\nمن لەگەڵ تۆمە ژن\nنەخشەیەکى نوێ بەئایندەى تۆوە نیە\nتا….فرسەخێک دوورتر بڕوانم\nلەبەردى تیژ تیژتر دەبم\nلەناخمدا راسپاردەیەک هەیە ناتوانم بەکەسى بسپێرم\nچاوم زەلیلى پارچەیەک میتاڵە لەگیرفانى هیچ ژنێکدا نیە هیچ ژنێکى بێڕەحم کڵاوى پیاو نابینێت . هیچ پیاوێکى گێلیش سیحرى ژن نابینێت بورجەکەم واى لێکردووم… واى لێکردووم بەجیا لەماتماتیکى سەرچڵى وگێلێتى بترسم واى لێکردووم بت بشکێنم بتى سواڵکەر . بتى فریودراو . بتى غەریب . بتى بێ نەوا . بتى سوڵتان لەوەش زیاتر نیازم نیە قسەى خۆم بدەم بەبازرگانەکان. چیرۆکى تێشکانى قەڵاى بەردى سوور.\nچیرۆکى ژەهرخواردنى کەنیزەیەکى نەزۆکە کەدەستی لەنێو گۆزەو سواڵەتە سوخرەکێش کراوەکاندا رزا\nلەگەڵ تۆمە دەستى خۆت لەپشتێنى کەسدا مەڕزێنە\nتا….نەغمەیەک زیاتر دەنگ هەڵبڕم\nلەبەرد زیاتر توڕەتر دەبم\nلەناخمدا هەژانێک هەیە فکرم نیە دەریبڕم\nفکرم نیە لە مەملەکەتێکی هەڵوەشاوەدا باجى لاهووتى بەهێستریاى سێکسى بدەم\nلەنوێژى ژنێکى ئەتک کراو دەترسم تەنگەنەفەسم کا. بەدزى رەقیبەوە هەناسە دەدەم شریتى جوتانە کۆستێکى ترى نوشتانەوەیە لەقەراغ خانوچکەیەکى شێدار وەختێ باى وەحشەت بانگى تازیەبارى لەنامەردان دەسەنێتەوە و دەیدات بەزەبوون دەنگ هەڵدەبڕم وەختێ گەردەلوولى نەگبەت شنەبا لەڕێبواران دەسەنێتەوەو دەیدات بەپیاوى رێگر ماتەم بۆ عیززەتى نەفسم دەگرم\nلەگەڵ تۆمە عیزەتى نەفست بۆ هیچ هۆزێک مەدۆڕێنە\nتا….وشەیەک زیاتر ببیسم\nلەبەرد زیاتر گومان دەکەم\nلەناخمدا شتێک هەیە ناتوانم بیچەپێنم\nوادەزانم ناوبژیوانێک پێشبڕکێى دوو فەنا کراو بگێڕێتەوە. دەبێ زانایەکى خوێنڕێژ بێت دەبێ لەبەردە فڕکێى براکاندا تاڵانى بکات شەوان تابووتى نارنجى خەونەکان هەڵبگرێ بەرۆژیش کفنى سپى بدوورێت بۆ ئێوە.بۆ ئێوە کەپوچێتى لەکۆشکى مەرگدا دادەنێن لێناگەڕێن براکان میواندارى یەکتر بکەن و کڵاو کڵاوێن لەسەر سنگى بەرد بکەن لەشەڕە بەرددا… گڤەى دەنگى بەرد لەبێدەنگى دارى وشک دەچێت وەختێک شوینێک نەماوە بۆ بەرگ درووەکان لەبۆنى دەمیان زیاتر هیچى تریان پێ نیە\nلەگەڵ تۆمە بۆنى هەناسەى خۆت مەتاسێنە\nتا …. زیاتر لەدوور بڕوانم\nلەتەنهاییدا زیاتر وێڵ دەبم\nلەناخمدا یەقینێک هەیە ناتوانم بۆ کەسى بدرکێنم\nیەقین شکاندنى قفڵە بەردینەکانە لەجەزیرەى ئەبەدییەتدا هیچ شایەتێک مەجبوور نیە خۆى رووت بکاتەوە هیچ گەڕیدەیەکیش نیە لەئاقارى تەنهایى بترسێ لەتەنهاییشدا کەسێک نیە مەزن و لەقوڵاییشدا لاواز بێتپارتیزانێک بەتفەنگى بەردینەوە ستایشى مردووەکان بکات توانج لەبیرى زاهیدى تەمبەڵ و پیاوانى بن دیوار بگرێت ناچارە هەڵبێت لەشار\nدیسان لەگەڵ تۆمە ژن\nلەگەڵ تۆمە وێنە تێکسمڕاوەکانى خۆت مەدڕێنە\nتا….زیاتر لەنێو خەمدا گینگڵ بخۆم\nلەبەرد زیاتر ماندوو دەبم\nلەناخمدا بورکانێک لەبەرد هەیە ناتوانم بەریپێبگرم\nزیاتر لەسنگى بەرد رادەمێنم فەلسەفەى بەرد… بەردى سوورى هەڕاج فرۆش لەززەتى هەر پارچە قوماشێکى تووکن لەژنى سوڵتان خەسار دەکات کاتێک نەفامێک بەلاسایى کردنەوە عابیدێک دەبوغزێنێ\nلەنزایەک بەولاوە هیچى ترى قابیل نیە ئەو… نازانێ روناکى هیچ گۆمێک بۆ باخێکى تر ناشێ نەفامێک دەستى لەمس گیرابێت. نازانێ بەهێمنى دەست بۆ کانگا تەڕەکان ببات نەفامێک دەستى لەدەرزى راهاتبێت. نازانێ بەهێواشى دەست بۆ کێڵگە رازاوەکان ببات نەفامێک دەستى لەگەڵ خۆڵدا راهاتبێت. ناتوانێ گەمە لەگەڵ بەرددا بکات بەردى سوور..بەتەنها لەدڵى دوژمن نادرێدیوارى زیندانیش بەرز دەکاتەوە گۆمى شینى خەونیش دەهەژێنێ جامخانەى شیعریش دەشکێنێ بەرد …. تەنها کۆمەڵە تۆنێکى قورس نیە جەستەی ژنێکى بێ بەزەییشە ….\nPrevious ئازادى و پەیکەرەکەى\nNext له هونه‌ره‌وه بۆ تیرۆر


فەرماندەیەکی هێزەکانی سوریای دیموکرات دەڵێت هێزەکانیان توانیویانە لە ماوەی 48 کاژمێری ڕابردوو 9 گەڕەکی شاری تەبقە لە داعش ڕزگاربکەن.\nعەبدولقادر هڤیدلی ئەمڕۆ دووشەممە لە لێدوانێـکیدا بۆ دەزگاکانی ڕاگەیاند گوتی لە ماوەی دوو ڕۆژی ڕابردوو هێڵی بەرگری داعشیان لە تەبقە تێـکشکاندووە و بە لایەنی کەم 75 چەکداری داعش کوژراون و ژمارەک تانک و زریپـۆشی داعش دەسـتیان بەسەرداگیراوە. گوتیشی لە ئێستادا 90%ی شارەکە لە ژێر کۆنترۆڵی هێزەکانیاندایە.\nکۆمەڵەی سوریا بۆ چاودێری مافەکانی مرۆڤ ئەویش پـێشڕەوی هێزەکانی سوریای دیموکراتی لە تەبقە پشـتڕاستکردەوە، دەڵێت تەواوی بەشی کۆنی شارەکە لە ئێستادا لە ژێر کۆنترۆڵی ئەو هێزانەدایە کە هاوپەیمانێتی نێودەوڵەتی پاڵپشـتیـیان دەکات. ئاماژە بۆ ئەوەش دەکات داعش لە دوێنێ شەوەوە بۆ هەرسێ گەڕەکی وەحدە و حوڕیە و ئیشتراکیەی بەشە نوێـیەکەی شارەکە کشاوەتەوە و بەیانی ئەمڕۆ دووشەممە گەڕەکی ئیشتراکیەشی چۆڵکردووە، بۆیە لە ئێستادا تەنها دوو گەڕک و بەنداوی فوراتی لە ژێر دەست ماوەتەوە.\nجێی وەبیرهێنانەوەیە هێزەکانی سوریای دیموکرات لەگەڵ هێزی تایبەتی ئەمەریکایی لە 22 ی مانگی سێـیەوە لە ئۆپەراسیۆنێـکی لە ناکاودا بە فڕۆکەی هەلیکۆپتەر گەیەندرانە ڕۆژئاوای شاری تەبقە لە باشوری ڕووباری فورات و پاش چەند هەفتەیەک گەمارۆی شارەکەیان دا.


نێچیرڤان بارزانی بۆ یەكێتی ئەوروپا: پابەندین بە پاراستنی ئازادییه‌كان و ئازادیی ڕاده‌ربڕین\n03/08/2021 348 جار خوێندراوه‌ته‌وه\nسەرۆكی هەرێمی كوردستان لە دیدارێكیدا لەگەڵ نوێنه‌ری یه‌كێتیی ئه‌ورووپا ڕایگەیاند: هه‌رێمی كوردستان پابەندە به پاراستنی مافه‌كانی مرۆڤ و ئازادییه‌كان و ئازادیی ڕاده‌ربڕین و باشتكردنی كاری دادگاكان و ده‌سه‌ڵاتی دادوه‌ری.\nبەپێی راگەیەنراوێکى سەرۆكایەتی هەرێم، ئەمڕۆ نێچیرڤان بارزانی سه‌رۆكی هه‌رێمی كوردستان به جیا لەگەڵ له هه‌ریه‌كه له به‌ڕێزان ڤانسانت گیووم پووپوو، نوێنه‌ری یه‌كێتیی ئه‌ورووپا له هه‌ولێر و ڤێسا هاككینن باڵیۆزی فینله‌ندا له عیراق كۆبوویەوە.\nنێچیرڤان بارزانی، له‌گه‌ڵ نوێنه‌ری یه‌كێتیی ئه‌ورووپا له هه‌ولێر جه‌ختی له پابه‌ندیی هه‌رێمی كوردستان به پاراستنی مافه‌كانی مرۆڤ و ئازادییه‌كان و ئازادیی ڕاده‌ربڕین و باشتكردنی كاری دادگاكان و ده‌سه‌ڵاتی دادوه‌ری كرده‌وه.\nتاوتوێكردنی بڵابوونه‌وه‌ی ڤایرۆسی كۆرۆنا و جۆره گۆڕاوه‌كه‌ی ناسراو به ده‌ڵتا كۆرۆنا، دۆخی هه‌رێمی كوردستان، مه‌ترسییه‌كانی تیرۆر و هه‌ڕه‌شه‌كانی داعش، ڕۆڵی وڵاتانی یه‌كێتیی ئه‌ورووپا و فینله‌ندا له هه‌رێمی كوردستان و عیراق، ته‌وه‌رێكی دیكه‌ی دیداره‌كان بوو.


دوو گروپی تری شیعی ئەنجامەكانی هەڵبژاردن ڕەتدەكەنەوە و هەڕەشەی نواندنی كاردانەوە دەكەن و عەسائیبی ئەهلی حەق دەڵێت، “بێدەنگنابین”.\nلە كۆنگرەیەكی ڕۆژنامەوانیی هاوبەشدا كە ئێوارەی ئەمڕۆ چوارشەممە لە بەغداد بەڕێوەچوو، حسێن مونس سەرۆكی بزوتنەوەی “حقوق” و حەسەن سالم كاندیدی عەسائیبی ئەهلی حەق، ناڕەزاییان بەرامبەر بە ئەنجامی بەرایی هەڵبژاردن دەربڕی و داوایان لە لایەنگرانیان كرد لە ئامادەباشیی تەواودا بن.\nلە كۆنگرەكەدا حسێن مونس ڕایگەیاند، “بزوتنەوەی حقوق نزیكەی 20 هەزار چاودێری لە بنكەكانی دەنگداندا هەبووە و لەو ڕێگەیەوە توانیویەتی 60%ی تۆمارەكانی دەنگدانی دەستبكەوێت”.\nسەرۆكی ئەو پارتە شیعییەی سەر بە حەشدی شەعبی ئاماژەی بۆ ئەوەش كرد كە بەپێی ئەو بەڵگەنامانە، دەردەكەوێت كە ئەنجامەكانی هەڵبژاردن تەواو پێچەوانەی ئەو ژمارانەن كە كۆمسیۆن ئاشكرایكردوون و ژمارەی دەنگەكانیان زیاترە لەوەی خراوەتەڕوو.\nلای خۆیەوە حەسەن سالم كاندیدی عەسائیبی ئەهلی حەق وتی، “مۆڵەت دەدەین بە كۆمسیۆن بەخۆیدا بچێتەوە و بەرپرسیارێتیی ئەو گرژییەی دروستبووە بگرێتە ئەستۆی خۆی، دووبارە دەنگەكان بە دەست بژمێرێتەوە بۆ دەرخستنی ڕاستییەكان و گێڕانەوەی مافی ئەوانەی دەنگەنیان دزراون”.\nجەختیشیكردەوە كە پێشێلكاری و زیادەڕۆیی لە هەڵبژاردندا كراون و كۆمسیۆن بێلایەن نەبووە و دژی هەندێك لایەن و كاندید بووە و پشتیوانیی لایەنێكی كردووە و وتی، “ئێمە دەرهەق بەم گاڵتەجاڕییە بێدەنگنابین”.\nدوای ڕاگەیاندنی ئەنجامی بەرایی دەنگدان، دەركەوت ئەو لیست و حزبانەی كە سەر بە حەشدی شەعبین، كەمترین دەنگیان بەدەستهێناوە و دەنگەكانیان كەمیانكردووە، بۆیە ئەنجامەكانی هەڵبژاردن ڕەتدەكەنەوە و هەڕەشەدەكەن كە لەئاست ئەو پرسەدا بێدەنگنابن و بە هەرچ نرخێك بێت داكۆكی لە دەنگەكانیان دەكەن.\nكەتائیبی حزبوڵڵای عێراق لەزاری ئەبو عەلی عەسكەری، كە وتەبێژی سەربازیی ئەو گروپەیە ڕایگەیاند، “ئەوەی لە هەڵبژاردنی پەرلەمانی ڕوویدا گەورەترین پرۆسەی هەڵخەڵەتاندن و بازدانە بەسەر گەلی عێراقدا، بەهەموو جەربەزەیی و پێداگیرییەكەوە دەوەستین لەپێناو گەڕاندنەوەی دۆخەكە بۆ ڕێڕەوە ڕاستەكەی، ڕێگە بەهیچ كەسێك نادەین ڕۆڵەكانی عێراق بچەوسێنێتەوە یاخود سەركزیان بكات”.\nهاوكات هادی عامری ڕێبەری هاوپەیمانیی فەتح ئەنجامەكانی هەڵبژاردنی ڕەتكردەوە و ڕایگەیاند، “بەم ئەنجامە شێوێندراوانە قایلنین و بە هەرچ نرخێك بێت بە هەموو هێزێكمانەوە بەرگری لە دەنگی كاندیدەكانمان و دەنگدەرانمان دەكەین”.\nجگە لەو لایەنە شیعییانە، حزبی ئیسلامیی عێراقی كە حزبێكی سوننییە ئەمڕۆ ڕاگەیەندراوێكی لەبارەی هەڵبژاردنی پێشوەختەی ئەنجومەنی نوێنەرانەوە بڵاوكردەوە و ئەنجامەكانی ڕەتكردەوە.


زۆربه‌ی وڵاتانی ڕۆژئاوا سه‌رزه‌نشتی ئێران ده‌که‌ن\nی مانگی دوازده ٢٨, ٢٠٠٩\nژماره‌یه‌کی زۆری وڵاتانی ڕۆژئاوا به توندی سه‌رزه‌نشتی ئێرانیان کرد له‌سه‌ر سه‌رکوتکردنی چالاکوانانی سیاسی و ئه‌و که‌سـانه‌ی له خۆپـیشـاندانه‌کاندا به‌شـداریـیان کرد.\nڕۆژی دووشه‌ممه وڵاتی سوید که ئێسـتا سه‌رۆکایه‌تی ئه‌م خوله‌ی یه‌کێتی ئه‌وروپا ده‌کات ڕاگه‌یاندنێـکی له‌و باره‌یه‌وه بڵاوکرده‌وه و تیایدا سه‌رزه‌نشتی ئێرانی کرد له‌سه‌ر به‌کارهێنانی هێز له دژی خه‌ڵـکانێـک ویسـتوویانه به شێوه‌یه‌کی ئاشتیخوازانه ڕای خۆیان ده‌ربـبڕن. هه‌روه‌ها له ڕاگه‌یاندنه‌که هاتووه که ده‌بێت ئێران ڕێز له مافه‌کانی هاوڵاتیـیانی خۆی بگرێت.\nوه‌زیری ده‌ره‌وه‌ی به‌ریتانیا ده‌یڤد میلیباند ئه‌ویش ڕۆژی دووشه‌ممه ڕاگه‌یاندێـکی له‌و باره‌یه‌وه دا و تیایدا سـتایشی ئازایه‌تی زۆری خۆپـیشـانده‌رانی کرد و گوتی توندوتیژیـیه‌کانی ڕۆژی یه‌کشه‌ممه جێـگای داخ و نیگه‌رانین و ئه‌و کوشـتاره‌شی تیایدا کراوه جارێـکی دیکه ئه‌ومان وه‌بیر ده‌هێنێته‌وه که چۆن ڕژێمی ئێران هه‌ڵسـوکه‌وت له‌گه‌ڵ نه‌یارانی خۆی ده‌کات.\nڕاوێژکاری ئه‌ڵمانیاش ئه‌نگیلا مێرکڵ کاردانه‌وه‌ی تونده‌ی هێزه‌کانی ئاسایشی ئێران به‌رامبه‌ر به خۆپـیشـانده‌ران سه‌رزه‌نشت‌کرد و گوتی نابێت که‌سـانێـک که به شێوه‌یه‌کی ئاشـتیخوازانه ڕای خۆیان ده‌رده‌بڕن به توندوتیژی سه‌رکوت بکرێن.\nڕووسیا که یه‌کێـکه له وڵاته هاوپه‌یمانه‌کانی ئێران ئه‌ویش ڕۆژی دووشه‌ممه له ڕێی وه‌زاره‌تی ده‌ره‌وه ڕاگه‌یاندنێـکی بڵاوکرده‌وه و تیایدا نیگه‌رانی خۆی به‌رامبه‌ر به‌و خوێن ڕشـتنه‌ی ناو ئێران ده‌ربڕی و داوای له ئێرانیـیه‌کان کرد بارودۆخه‌که هێور بکه‌نه‌وه و له نێو خۆیاندا ڕێـکبکه‌ون.\nوڵاته یه‌کگرتووه‌کانی ئه‌مه‌ریکاش ڕۆژی یه‌کشه‌ممه هه‌ر پاش بڵاوبوونه‌وه‌ی هه‌واڵی توندوتیژیـیه‌کان مایک هه‌مه‌ر که گوته‌بێژێـکی ئاسایشی نیشـتیمانی ئه‌مه‌ریکایه ڕاگه‌یاندنێـکی بڵاوکرده‌وه و تیایدا گوتی کۆشـکی سـپی به توندی سه‌رزه‌نشتی ئه‌و توندوتیژی و سه‌رکوتکردنه سـته‌مکارانه‌یه ده‌کات که به‌رامبه‌ر خه‌ڵـکی سڤیلی ئێران کراوه. گوتیشی ئه‌وه نیشـانه‌ی ئه‌وه‌یه\nهه‌روه‌ها ڕۆژی یه‌کشه‌ممه وه‌زاره‌تی ده‌ره‌وه‌ی فه‌ره‌نسـاش به هه‌مان شێوه ئه‌و توندوتیژیـیانه‌ی سه‌رزه‌نشت کرد و خۆپـیشـانده‌رانی به که‌سـانی ئاسایی ناودێرکرد. داواشی له حکومه‌تی ئێران کرد چاره‌سه‌رێـکی سیاسی بۆ ئه‌و کێشه‌یه‌ی ناو وڵاته‌که‌ی بدۆزێته‌وه.


Diplomatic Magazine | كوردستانى سوریا، واقـعیه‌ت یان خـه‌ون\nئەسەد بەبێ کورد یان ئەسەد بەبێ ئێران\nپێچه‌وانه‌ى ئه‌و شیكه‌ره‌وانه‌ى كه له دواى كه‌وتنى عه‌فرینه‌وه داهاتووى خۆبه‌رێوه‌به‌ریتى ناوچه كوردنشینه‌كانى سوریا تاریك و نارون ده‌بینن، من وه‌ها باوه‌رێكم نیه، ئه‌م رایه له‌سه‌ر ئه‌م پێش گریمانه‌یه وه‌ستاوه كه كورده‌كان له دریژایی مێژووى هاوچه‌رخدا هەمیشه بوونه‌ته قوربانى رێككه‌وتنى هێزه ناوچه‌یی و جیهانییه‌كان و له كارایی پێویست بۆ كاریگه‌رى دانان له سیاسه‌ته ناوچه‌ییه‌كان به‌هره‌مه‌ند نین.\nئه‌زمونى پێكهاتن, دروستبوون و جێگیربوونى ده‌وڵەتى هه‌رێمى كوردستانى عێراق كه هه‌ندێك له هۆكاره‌كانى هاتنه بوونى به قورسى ده‌توانرێت له یه‌ك یه‌كه‌ى نه‌ته‌وه‌ییدا بناسرێته‌وه پێچه‌وانه‌ى ئه‌م بانگه‌شه‌یه نیشان ده‌دات، وه‌ك نمونه‌یه‌ك ناكامى كاره‌ساتبارى هه‌رێمی کوردستان له جوڵانه‌وه‌ى به‌ره‌و سه‌ربه‌خۆیی نه‌بووه رێگر له پشتیوانییه ستراتیژییه‌كانى هێزه نیوده‌وڵه‌تییه‌كان له خۆبه‌رێوه‌به‌ریتى به‌رفراوانى ئه‌و.\nبه‌رێكه‌وت رۆژهه‌ڵاتى ناوه‌راست دو ده‌یه‌ى دوایى كه زۆرتر له پێشوو بووه‌ته خاوه‌نى ده‌وڵه‌تى لاواز و بێهیز، به‌راورد به ده‌ورانى جه‌نگى سارد كه هاوسه‌نگییه‌كى سه‌خت و هاوكات ورد پارێزگارى له دۆخى هه‌بوو ده‌كرد، نه‌رمییه‌كى زۆرترى بۆ قه‌بوڵكردنى ره‌سمى و دیفاكتۆیی به‌دیهاتووه خودموختاره‌كان هه‌یه.\nبێجگه له هه‌رێمى كوردستان، ده‌وڵه‌تى ناره‌سمى حیزبوڵا له باشورى لوبنان و كیانى سیاسی حه‌ماس له كه‌رتى غه‌ززه كه سه‌رسه‌ختانه له به‌رانبه‌ر چه‌ند هێرشێكى ئیسرائیلدا خۆراگرى كردووه، نمونه‌گه‌لێكن له‌م ده‌سته‌یه، هه‌تا گروپى ئه‌نساروڵاى یه‌مه‌نیش ده‌توانرێت له‌و بزووتنه‌وانه بێته ئه‌ژمار كه به‌هۆی گۆرانه ناوچه‌ییه‌كانه‌وه به شێوه‌یه‌ك سه‌ركه‌وتوو بووه له ده‌ست گه‌یشتن به ده‌سه‌ڵاتدارێتییەکی سه‌رزه‌مینى.\nقه‌یرانى ئه‌م دواییه‌ى كه له په‌یوه‌ندى نیوان ئه‌مریكا و توركیا هاتۆته ئاراوه نیشانده‌رى دریژه‌كیشانى دۆخی بێمتمانه‌یی نیوان دوو وڵات و نائومێدى زۆرى ئه‌نقه‌ره به‌هۆى درێژه‌ى پشتیوانییه‌كانى واشنتۆن له كورده‌كانه، به‌پێی هەندێک زانیاریی بڵاوکراوە عه‌ره‌بستانی سعودیە به برى ١٠٠ ملیۆن دۆلار به بنیاتنانه‌وى ناوچه ئازادكراوه‌كان له ده‌ستى داعش، ئه‌م كۆمه‌كه بووه جێی ره‌زامه‌ندى ئه‌مریكا کە له ناوچه‌كانى ژیرده‌سه‌ڵاتى كورده‌كان خەرج ده‌كرێت.\nسەربازانی ئەمریکا و هێزەکانی سوریای دیموکرات ـ شاری منبج ـ سوریا\nهاوكات راوبۆچونى جۆراوجۆر و هه‌ندێک كاتیش لێكدژ له ده‌وڵەتى ترەمپه‌وه ده‌گه‌نه گوێ كه له ئاماده‌بوونى درێژماوه‌ى ئه‌مریكا له سوریا ده‌دوێن، ئه‌م هه‌واڵا و گۆرانكارییانه‌ى په‌یوه‌ست به‌وه‌وه به‌سه بۆ نیگه‌رانى توركیا و هه‌روا دابه‌زینى متمانه‌به‌خۆبوونى دیمه‌شق له به‌رانبه‌رى كورده‌كاندا.\nتا پێش ده‌ستێوه‌ردانى روسیا له جه‌نگى سوریا، ده‌ستورى بنچینه‌یی ئه‌م قه‌یرانه سوریاى بێ ئه‌سه‌د بوو، به هه‌ڵگه‌رانه‌وه‌ى دۆخه‌كه به سودى رژێم، به‌ره‌ى دژبه‌رانى ئه‌سه‌د دابه‌شى دوو گروپ بوون و به شوێن دو رێكارى جیاوازه‌وه‌ن: یەکەم ئه‌سه‌دى لاوازبوو به‌بێ كورده‌كان كه ئاره‌زووى توركیایه و و ئه‌سه‌دى بێ له ئێران كه خواستى ئه‌مریكا و عه‌ره‌بستانی سعودیە و هاوپه‌یمانه‌كانیانه، كۆبوونه‌وه‌ى ئه‌م دوو داخوازییه نامومكینە و جێبه‌جیكردنى هه‌ریه‌كه‌شیان دژواره.\nپێش ده‌ستێوه‌ردانى روسیا له جه‌نگى سوریا، ده‌ستورى بنچینه‌یی ئه‌م قه‌یرانه سوریاى بێ ئه‌سه‌د بوو، به هه‌ڵگه‌رانه‌وه‌ى دۆخه‌كه به‌ره‌ى دژبه‌رانى ئه‌سه‌د دابه‌شى دوو گروپ بوون یەکەم ئه‌سه‌دى لاوازبوو به‌بێ كورده‌كان كه ئاره‌زووى توركیایه و ئه‌سه‌دى بێ ئێران كه خواستى ئه‌مریكا و سعودیەیە.\nوێناكردنى له‌به‌ریه‌كهه‌ڵوه‌شانى بزوتنه‌وه‌ى كورده‌كان له سوریا به‌هۆى كه‌مبوونه‌وه‌ى هاوكارییه ده‌ره‌كییه‌كان و بێئاگایی له گۆرانکارییە ناوخۆییه‌كان و داینامیكییه‌ته بنچینه‌ییه‌كانى كه له‌م ماوه‌یه‌دا به‌دیهاتووە، به هه‌مان ئه‌ندازه ناواقعبینانه‌یه كه وێنا بكریت كه دامه‌زراوه‌ى دریژ و پانى حزبوڵا به‌و ره‌گ و ریشه‌ى كۆمه‌ڵایه‌تییانه‌ى كه هه‌یه‌تى به‌بێ پشتیوانى ئێران یه‌ك شه‌ویش خۆراناگرێت.\nهێزەکانی ئەمریکا لە خۆرئاوای کوردستان\nهه‌تا ئه‌و كه‌مه په‌یوه‌ندییانه‌ى كه له نێوانى ده‌وڵه‌ت و كورده‌كاندا دێته‌ئاراوه، به‌هۆى ئه‌وه‌وه نییه كه كورده‌كان بۆنى خیانه‌تیان به‌ر لوت كه‌وتووه، له‌وانه‌یه بانگه‌شه‌ى ئه‌م كاره به‌شێك له تاكتیكى ده‌رونى به‌ره‌ى ده‌وڵه‌ت بێت بۆ ده‌ستپێشخه‌رى له گفتوگۆكانى به‌شكردنى سه‌رچاوه‌كانى نه‌وت و گاز له‌گه‌ڵ كورده‌كانی سوریا.\nهه‌ڵبه‌ته ئامانجى كورده‌كانیش هاوكات ترساندنى هاوپه‌یمانه رۆژئاواییه‌كان و بازارگه‌رمى بۆ هه‌ندێك له وڵاته عه‌ره‌بیه‌كانى وه‌ك عه‌ره‌بستانی سعودیەیە كه تێبگه‌ن ته‌واوى هێلكه‌كانیان ناكه‌نه سه‌به‌ته‌یه‌كه‌وه، هه‌رچه‌نده وێستگەش كۆتایی قه‌یرانى سوریا زانراو نییه به‌ڵام ئه‌مریكا تائیستا بێ له كورده‌كان سه‌به‌ته‌یه‌كى نه‌بووه و توركیاش له‌مكاره نیگه‌ران و توره‌یه.\nنوسینی: سەڵاحەدین خدیو


✌ ئەبوبەکر عومەر ئەحمەد کاڕەش سۆربەشی - دیار شەهیدان\n👁 ئەڤ بابەتە 4,278 جار هاتیە دیتن\n(دیار – ڕێکخستنی حسک)، لە ڕێکەوتی (31-07-1982)دا ل [ زێدە... 👁] ✖ ✖ 0 0 ✔ 99% ✍ م.ب. 9-6-2015 20:29:08\n✌ نەجمەدین مستەفا مەجید محەمەد سۆربەشی شەهیدان\n📅 دەمێ تومارکرنێ Jun 9 2015 9:21PM\n👁 ئەڤ بابەتە 2,736 جار هاتیە دیتن\n(دیار – ڕێکخستنی حسک)، لە ڕێکەوتی (31-07-1982)دا ل [ زێدە... 👁] ✖ ✖ ✖ 0 0 ✔ 88% ✍ م.ب. 9-6-2015 21:21:21


مەسرور بارزانی : لە ھەموو کەس و لایەنێک زیاتر پەرۆشی باشترکردنی ژیان و گوزەرانی ھاووڵاتیانی ھەرێمی کوردستانین\n2020-09-16 [03:02 AM]\nئەمڕۆ چوارشەممە ٢٠٢٠/٩/١٦ بە سەرپەرشتی مەسرور بارزانی سەرۆکی ئەنجومەنی وەزیران و بەشداریی قوباد تاڵەبانی جێگری سەرۆک وەزیران ، ئەنجومەنی وەزیرانی ھەرێمی کوردستان کۆبووەوە.\nلە سەرەتای کۆبوونەوەکەدا ، سەرۆکی حکومەتی ھەرێمی کوردستان ، ئاماژەی بەوەدا کە ئەمڕۆ بە شکۆوە یادی شەھیدانی کوشتارگەی گوندی سۆریای سەر بە قەزای زاخۆ دەکەینەوە کە لە ١٦ ی ئەیلوولی ١٩٦٩ ڕژێمی بەعس تاوانێکی گەورەی ئەنجامدا و چەندین کەس لە ھاووڵاتییانی مەسیحی و موسڵمانی گوندەکە شەھید بوون.\nپاشان سەرۆک وەزیران تیشکی خستە سەر سەردانی سەرۆک وەزیرانی عێراق مستەفا کازمی بۆ ھەرێمی کوردستان و ئاماژەی بەوەدا ، کە ئەم سەردانە بە ھەنگاوێکی ئەرێنی دەبینین لە پێناو چارەسەرکردنی کێشە ھەڵپەسێردراوەکانی نێوان ھەرێمی کوردستان و حکومەتی فیدراڵی لە سەر بنەمای دەستوور کە ھیوادارین بە کردەیی گفتوگۆکان بگەنە ئەنجام و لە بەرژەوەندی ھەردوولادا بێت.\nگوتیشی: کێشەکان تەنیا مووچە و شایستەی دارایی ھەرێم لە بودجە نییە، بەڵکو جیا لە کێشەکانی پەیوەست بە بودجە و نەوت ، ئاساییکردنەوەی دۆخی ناوچە کوردستانییەکانی دەرەوەی ئیدارەی ھەرێم و ماف و شایستە دەستوورییەکانی دیکەی ھەرێم و پێشمەرگە، چەند تەوەرێکی دیکەی ناکۆکیەکانە لە گەڵ حکومەتی فیدڕاڵی. سەرۆک وەزیرانی ھەرێمی کوردستان ھەروەھا ئاماژەی بەوەدا کە سەرەڕای قەیرانەکان، بەڵام دۆخی خزمەتگوزاری لە ھەرێمی کوردستان لە ناوچەکانی تری عێراق باشترە و حکومەتی ھەرێمی کوردستان لە ھەموو کەس و لایەنێک زیاتر پەرۆشی باشترکردنی ژیان و گوزەرانی ھاووڵاتیانی ھەرێمی کوردستانە و پێویستە خەڵکی تر وەک فریادرەس وێنا نەکرێت .\nئینجا قوباد تاڵەبانی جێگری سەرۆک وەزیران ، پوختەیەکی ئەنجامی دوا سەردانی شاندی باڵای ھەرێمی کوردستان بۆ بەغدا و ڕێرەوی بەڕێوەچوونی دانوستانەکانی نێوان ھەرێمی کوردستان و حکومەتی فیدرالی سەبارەت بە بودجە و وزە خستەڕوو.\nئاماژەشی بەوەدا ، کە گفتوگۆکان بەو ئاراستەیە بەردەوامن کە ڕێککەوتنێکی درێژخایەنی لێ بەرھەم بێت.\nپاشان ھەر یەک لە وەزیری ھەرێم بۆ کاروباری دانوستان و سەرۆکی دیوان و سکرتێری ئەنجومەنی وەزیران، پوختەی پڕۆژە یاسای بودجەی عێراقی فیدرالی بۆ ساڵی ٢٠٢٠ خستەڕوو ، کە لە ڕۆژی ١٤ ی ئەیلوولی ٢٠٢٠ لە ئەنجومەنی وەزیرانی عێراق پەسەند کرا و ڕەوانەی ئەنجومەنی نوێنەران کرا.\nتیشکیان خستە سەر ئەو ماددە و بڕگانەی پڕۆژەکە کە پەیوەندییان بە ھەرێمی کوردستانەوە ھەیە. لە کۆتایی کۆبوونەوەکەدا، گفتوگۆ دەربارەی بنەماکانی ستراتیجی گشتی بودجەی فیدراڵیی عێراق کرا بۆ ساڵەکانی ٢٠٢١ تا ٢٠٢٣ کە لیژنەیەکی باڵای بۆ پێکھێنراوە و ھەرێمی کوردستانیش تێیدا بەشدارە، لەم تەوەرەشدا وەزیری پلاندانان ، ڕوونکردنەوەی پێویستی پێشکەش کرد وئەنجومەنی وەزیرانیش وەزارەتەکانی ڕاسپارد ، کە ھەماھەنگی لە گەڵ ھەردوو وەزارەتی دارایی و ئابووری و پلاندانان بکەن بۆ ئەو مەبەستە، تا ھەرێمی کوردستان بەشدارییەکی کاریگەری ھەبێ لە داڕشتنی ستراتیجیەتی بودجەی فیدڕاڵی بە ئاراستەی دابینکردنی ماف و شایستە داراییەکانی ھەرێمی کوردستان.


06:39 - 20/02/2022\nتوركیا ده‌بێته سێیه‌م وڵاتی قاچاخچیه‌تی مادده‌ی هۆشبه‌ره‌كان؟\nتیرۆری ئەم دواییەی خاوه‌نكاری مافیای قوبرسی خەلیل فلایلی دواین ئەڵقە بوو لە شەڕی شاراوە له تورکیا، لەسەر بازرگانی بە ماددە هۆشبەرەکان و سامانی نایاسایی، ساڵی ڕابردوو سەدات بەیکەر سەرۆکی مافیای تورکیا، فلایلی تۆمەتبارکرد بەوەی کە بە هاوکاری ئەرکان یڵدرم کوڕی سەرۆک وەزیرانی پێشووی تورکیا بن عەلی یلدرم، یاریزانی سەرەکی بازرگانی کۆکاین بووە.\nبەیکەر وتی تورکیا لەمێژە بەشێک بووە لە ڕێگایەکی سەرەکی بازرگانی هێرۆین و سه‌نته‌رێكی کۆکاین، ئەم پێشهاتانه‌ش پرسیار دروست دەکەن کە ئایا تورکیا لە ڕێگادایە بۆ ئەوەی ببێت بە سێیەم وڵاتی مادده هۆشبه‌ره‌كان لە ڕۆژهەڵاتی ناوەڕاست لەگەڵ لوبنان و سوریا.\nتیمور سویكان، رۆژنامه‌وانێكی بنكوڵكاری دیاری توركیایه، باسیله‌وه‌كردووه خەلیل فلایلی به‌وه ناسرابوو كه ژماره‌یه‌ك زۆر ڤیدیۆی گوماناوی كه‌سایه‌تیه سیاسیه سه‌ره‌كییه‌كانی توركیای له ژێر ده‌ستدا بووه، له‌وانه‌ش یه‌كێكیانی بۆ ئیبتیزازكردنی ئه‌ركان یڵدرم به‌كارهێنا، له دۆسیه‌ی به قاچاخهێنانی كۆكاین له ئه‌مریكای لایتنه‌وه بۆ توركیا.\nرۆژنامه‌وانێكی بنكوڵكاری دیكه به‌ناوی ئیرك ئاكاریر، كه له به‌رلین داده‌نیشێت، باسیله‌وه‌كردووه خەلیل فلایلی سیاسی و كارمه‌ندانی حكومه‌تی به ڤیدیۆیی ئابڕوبه‌رانه ئیبتیزاز كردووه.\nمسته‌فا ئاكینجی، سه‌رۆكی پێشووی قوبرسی باكور، فلایلی تۆمه‌تبار كرد به‌وه‌ی په‌یوه‌ندی نایاسایی هه‌یه له‌گه‌ڵ حكومه‌تێكی توندڕه و نه‌یاری ده‌وڵه‌ته‌كه‌ی و پشتیوانی ده‌كرێت، ده‌یان كه‌س له تویته‌ر به‌زمانی توركی نوسیان ئه‌م تۆمه‌تباركردنه‌ی خه‌لیل فلایلی ئامانجه‌كه‌ی بێده‌نگ كردنیه‌تی.\nهه‌فته‌یه‌ك پێش تیرۆركردنی خه‌لیل فلایلی، سلێمان سولۆ وه‌زیری ناوخۆی توركیا به شانازییه‌وه باسیله‌وه‌ده‌كرد كه ئۆپه‌راسیۆنه‌كانی ده‌ستبه‌سه‌رداگرتنی ماده هۆشبه‌ره‌كان گه‌یشتووه‌ته به‌رزترین ئاست له مێژووی كۆماری توركیادا، رونیكرده‌وه له ساڵی 2021 دوو تۆن و 800 كیلۆ كۆكاین ده‌ستی به‌سه‌رداگیراوه، به‌ڵام ئه‌مه به‌لای هه‌ندێك كه‌سه‌وه مایه‌ی ئابڕوچونه، چونكه هه‌ڵمه‌ته‌كانی ده‌ستبه‌سه‌رداگرتنی كۆكاین ساڵی له دوای ساڵ زیادیكردووه، له ساڵی 2018 یه‌ك تۆن و 500 كیلۆ بووه و 2019، یه‌ك تۆن و 600 كیلۆ بووه و 2020یش یه‌ك تۆن و 900 كیلۆ بووه.\nمانگی رابردوو، پۆلیسی توركیا ده‌ستیگرت به‌سه‌ر یه‌ك تۆن و 300 كیلۆ هیرۆین، كه له ناو كارتۆنی مۆزدا شاردرابوه‌وه له ئیكوادۆره‌وه گه‌یه‌نرابوه‌وه به‌نده‌ری مرسینی توركیا له‌سه‌ر ده‌ریای ناوه‌ڕاست، ئه‌وه‌ش گه‌وره‌ترین ئۆپه‌راسیۆنی ده‌ستبه‌سه‌رداگرتنی ماده‌ی هۆشبه‌ر بوو له توركیا، دواتر پۆلیس له هه‌مان به‌نده‌ر ده‌ستی گرت به‌سه‌ر نیو تۆن مادده‌ی كۆكاییندا.\nبه‌پێی لێكۆڵینه‌وه‌كان ئه‌م ژمارانه ته‌نیا دیوێكی بازرگانیه‌كه‌ن و ئه‌و بارهه‌ڵگرانه‌ی كۆكاین ناگرێته‌وه كه له ئه‌مریكای لاتین ده‌ستیانبه‌سه‌ردا گیراوه و كاتێك به‌ره‌و توركیا كه‌وتونه‌ته رێ.\nمانگی رابردوو، پۆلیسی كۆڵۆمبیا ده‌ستی به‌سه‌ر چوار تۆن و 900 كیلۆ كۆكایندا گرت كه له رێگه‌دا بووه بۆ به‌نده‌ری ئامبارلی ئه‌سته‌نبوڵ، مانگێك پێشتر، پۆلیس ده‌ستی به‌سه‌ر یه‌ك تۆن و 300 كیلۆ ماده‌ی هۆشبه‌ردا گرت له گه‌وره‌ترین به‌نده‌ر له ئیكوادۆر ئه‌ویش به‌نده‌ری پۆیرتۆ بۆلیڤار كه له رێگه‌دا بوو بۆ به‌نده‌ری مرسینی توركیا.\nله‌گه‌ڵ به‌كارهێنانی رێگای ئاوی، قاچاخچیه‌كان فرۆكه‌ش بۆ به‌قاچاخهێنانی مادده هۆشبه‌ره‌كان به‌كارده‌هێنن، مانگی ئۆگۆستی ساڵی رابردوو، پۆلیسی به‌رازیل له‌سه‌ر فرۆكه‌یه‌كی توركی كه پێشتر خاوه‌ندارییه‌تیه‌كه‌ی هی سه‌رۆكایه‌تی ئه‌نجومه‌نی وه‌زیرانی توركیا بوو، ده‌ست به‌سه‌ر یه‌ك تۆن و 300 كیلۆ كۆكایندا گیرا. فڕۆكه‌كه ئێستا له‌لایه‌ن كۆمپانیایه‌كه‌وه به‌كارده‌هێنرێت كه كاندیدێكی په‌رله‌مانی له حزبی دادوگه‌شه‌پێدان سه‌رپه‌رشتی ده‌كرێت.\nبه‌پێی شیكارییه‌كی ناشوناڵ ئینتریست، به‌شێكی زۆر له هاوڵاتیانی توركیا پێیانوایه به‌رپرسانی توركیا تێوه‌گلاون له ئاسانكاری له پرۆسه‌كانی قاچاخچیه‌تی مادده‌هۆشبه‌ره‌كان و قاچاخچیه‌كان ده‌پارێزن، یه‌ڵدرم سكاڵای دژی سادات بیكر تۆماركرد، له‌سه‌ر ئه‌وه‌ی كه تۆمه‌تباری كردبوو به‌وه‌ی لایه‌نی سه‌ره‌كی قاچاخچیه‌تی كۆكاینه، ئه‌وه‌ش وایكرد سادات بیكر رابكات بۆ وڵاتی ئیمارات و له ساڵی رابردوه‌وه له‌ژێر مانه‌وه‌ی ناچاریدایه.\nپرسیاره‌كان له‌باره‌ی تێوه‌گلانی به‌رپرسانی توركیا دوای ئه‌وه زیادبوون، كه كۆكاین له به‌نده‌ری پۆیرتۆ بۆلیڤار به‌شێوه‌یه‌كی نه‌گونجاو ره‌وانه‌ی توركیا ده‌كرێن، له كاتێكدا ئه‌و به‌نده‌ره له‌لایه‌ن كۆمپانیایه‌كی توركی نزیك له ئه‌ردۆغان، بۆ ماوه‌ی 50 ساڵ مافی سه‌رپه‌رشتیكردنی به‌نده‌ره‌كه‌ی به‌ده‌ستهێنا.\nدكتۆر ئایكان ئردمیر، چاودێری سیاسی و ئه‌ندامی پێشووی په‌رله‌مانی توركیا له شیكارییه‌كدا له گۆڤاری ناشوناڵ ئنتریستی ئه‌مریكی، پێیوایه ئه‌گه‌ر توركیا بچێته پاڵ سوریا و لوبنان و ببێته سێیه‌م وڵاتی مادده هۆشبه‌كاره‌كان له توركیا ئه‌وا كێشه‌كانی قاچاخچیه‌تی ده‌رما و سپیكردنه‌وه‌ی پاره زیاد ده‌كات، كه ئێستا ناوچه‌كه به‌ده‌ستیه‌وه ده‌ناڵێنێت.


ڕەنگدانەوەی هزری مەدخەلی لە سەر ڕەوتی سەلەفییەت لە كوردستان – History Of Kurdistan\nHome / بەشی مێژووی كورد / ڕەنگدانەوەی هزری مەدخەلی لە سەر ڕەوتی سەلەفییەت لە كوردستان\nزريان احمد 2016-08-01\tبەشی مێژووی كورد, مێژووی نوێ و هاوچه‌رخی كورد لێدوان نووسین ناچالاککراوە لە ڕەنگدانەوەی هزری مەدخەلی لە سەر ڕەوتی سەلەفییەت لە كوردستان 5,955 Views\nمەدخەلی* ڕەوتێكە لە ڕەوتەكانی ئەهلی سوننە و جەماعە. بە بڕوای خۆیان بنچینەی مەنهەجەكەیان لە سەر بنەمای بەرپەرچدانەوەی ئایینزایی (مەزهەبی) و پارچە پارچە بوون و حیزبایەتی بە ناوی دینەوە دامەزراوە.\nئێستا ئەوەی لە كوردستاندا بە ناوی سەلەفییەتەوە ئامادەیە، بە پلەی یەكەم سەلەفیەتی دینییە (مەدخەلی)، كە نەك تەنها باسی ناعەدالەتی و گەندەڵییەكانی دەسەڵاتداران ناكات، بەڵكو باس لە تەڵاقدانی تەواوی سیاسەت دەكات و پروپاگەندە بۆ ئەخلاقیاتی گوێڕایەڵی و قبووڵكردنی (وەلی ئەمر) دەكات. ئەم تایپە لە سەلەفییەت نایەوێت لە ڕێگەی سیاسەت و دەزگاكانی دەوڵەتەوە حوكمڕانی بكات، بەڵكو دەیەوێت لە رێگەی “كۆمەڵگەی مەدەنی” و “كولتور” و “بواری گشتیی” و ” فەزا كۆمەڵایەتییە جیاوازەكان”ەوە حوكمڕان بێت.(1)\nلەم توێژینەوەیەدا دەمەوێت وەڵامی ئەم پرسیارانە دەستبخەم، پێش گەیشتنی ڕەوتی مەدخەلی بۆ كوردستان و پاش گەیشتنی، یەكەم بەریەككەوتنی نێوان سەلەفییەكان، كێشەی نێوان شێخ رەبیعی مەدخەلی و شێخ عەلی حەلەبی، کاریگەرییەكانی ئەم ئینشیقاقە لە سەر ڕەوتی مەدخەلی لە عێراق و كوردستاندا، ڕكابەری هەڵگرانی ئەم ڕەوتە لە نێو خۆیاندا.\nپێش گەیشتنی بیری مەدخەلی بۆ كوردستان:\nوەك پێشووتر لە توێژینەوەیەكدا بە ناوی (مێژووی ڕەوتی سەلەفییەت لە كوردستان)دا ئاماژەم بۆ كردووە، لە دوای قۆناغی (عومەری سەلەفی) و هاتنە پێشەوەی (مەلا عەبدولكەریم )، كە دواتر وەك رابەری سەلەفییەكان لەو قۆناغەدا ناسێنرا، سەلەفییەكان توشی جۆرێك متبوون و داكشان بوون. لە ڕاستیدا چەند فاكتەرێك رۆڵیان لە لاواز بوونی سەلەفییەكان لەم قۆناغەدا هەبووە، كە لێرەدا دەرفەتی باسكردنیمان نییە، وەلێ لێرەدا بە كورتی باسی بارودۆخ و زروفی سەلەفییەكان لە سەر دوو ئاست دەكەم.\nیەكەم: بەرامبەر بە دەسەڵاتداران\nلەم قۆناغەدا سەلەفییەكان هەر چەندە بە بەراورد بە ئێستا هیچ شتێكیان بە دەستەوە نەبوو بەنموونە : كەناڵی ئاسمانی و ڕادێو و گۆڤارو مینبەر و لە جوغزێكی بەرتەسكدا كارەكانی خۆیان ڕایی دەكرد، وەلێ دیدێكی رەخنەگرانەیان بەرامبەر دەسەڵات هەبوو بە جۆرێك بیانو و پاساویان بۆ كارەكانی كاربەدەستان نە دەهێنایەوە، هەڵەو پەڵەكانی حوكمڕانانیشیان پەردەپۆش نەدەكرد. هەروەها رۆژێك لە رۆژان نەبیستراوە لەو قۆناغەدا كەسایەتییەكی دیاری سەلەفییەكان بابەتێك بۆ نموونە (وەلی ئەمر) بوروژێنێت، كە باسكردنی لەم دوایانەدا بووە هۆی نارەزایی بەشێكی زۆر لە خەڵكی بەرامبەر بەو ڕەوتە، بە بڕوای چاودێرانیش ڕەوتی سەلەفییەتی كوردستانیشی پێ لەكەدار بووە. هیچ كاتێك باسی ئەوەیان نەكردووە رەخنەگرتن لە دەسەڵاتداران سیفەتی خەواریجەكانە. لە بەرامبەریشدا دەسەڵاتداران بە هەموو شێوازێك دژایەتی ئەم بیرەیان دەكرد و شوێكەوتووانی ئەو ڕەوتەیان لە زۆرێك لە مافەكانیان بێبەشكردبوو بەنموونە: دامەزراندن و پێدانی مینبەر و رێگەدان بە وتنەوەی دەرس و وانە شەرعییەكان لە مزگەوتەكان، بەڵام هەڵسوكەوتی دەسەڵاتداران بەرامبەر سەلەفییەكان لە ( زۆنی زەرد) دا تەواو جیاواز بوو ئەو ڕێوشوێنە قورسانەشیان بەرامبەر نەدەگرتنەبەر، چونكە دەمێك بوو سەلەفییەكانی ئەودیو دێگەڵە لە رێگەی (حەمدی عەبدولمەجید سەلەفی)یەوە، بە هۆی نزیكی حەمدی سەلەفییەوە لە حوكمڕانانی ئەو ناوچەیەوە جۆرێك لە لێكتێگەیشتن و لێكحاڵیبوونیان دروستبوو بوو.\nدووەم: بەرامبەر بە حیزبە ئیسلامییەكان\nسەلەفییەكان پێش زاڵبوونی بیروهزری مەدخەلی هەڵوێستیان بەرامبەر ئەو حیزبانە تەواو جیاواز بوو لەگەڵ دوای هێنانی ئەو بیروهزرە بۆ كوردستان. بۆ نموونە : سەلامكردن و هاموشۆ و ژن و ژنخوازی لە نێوانیاندا شتگەلێكی زۆر سادە و سانا بوو ئەگەر رێگە بدرایە لە ناو مزگەوتێكدا وانەی شەرعیی بوترایەتەوە، ئەوە سەلەفییەكان و حیزبە ئیسلامییەكان هەر یەكەیان لە سوچێكەوە وانەی دەوتەوە و بانگەشەی بۆ بیرو ڕاكەی خۆی دەكرد، بە بێ باسكردنی یەكتر بە خراپە و ناو و ناتۆرە لە یەكترنان و یەكتر بریندار كردن، بە داتاشینی نازناوگەلێك وەك : موبتەدیع و مونحەریف و لارێ و….. تاد. لە بەر ئەوەی جیاوازییەكی ئەوتۆیان لەگەڵ حیزبە ئیسلامییەكاندا لە زۆر ڕووەوە نەبوو. بۆیە تێروانینی دەسەڵاتیش بۆیان بە بەراورد بە حیزبە ئیسلامییەكان جیاوازییەكی ئەو تۆی نەبوو كە شایەنی ئاماژە بۆ كردن بێت.\nپاش گەیشتن و زاڵبوونی بیری مەدخەلی\nبە دیاریكراوی لە ساڵی (2003) بە دواوە قۆناغێكی تازە بۆ سەلەفییەكان هاتە پێش. كە بریتیی بوو لە دەركەوتنی كەسایەتی و روخساری نوێی سەلەفیی و وردە وردە دەركەوتن و زاڵبوونی سیماكانی مەدخەلیزم.(2)\nدوای گەڕانەوەی (مەلا عەبدولەتیف ئەحمەد) لە یەمەن\nعەبدولەتیف سەلەفی ناوی تەواوی (عەبدولـەتیف ئەحمەد مستەفا) یە. ناسراوە بە (ابو عبدالحق الكردی) لە ناوەندە ئیسلامییەكاندا، ساڵی (1969) لە دایك بووە، دوای تەواو كردنی خوێندنی ئامادەیی لە زانكۆی (المستنصریە) وەردەگیرێت، ساڵی (1992) لە چوارقوڕنە دەبێت بە مامۆستا، پاشان بە وتەی خۆی بۆ فێربوونی زانستی شەرعیی سەردانی وڵاتانی ئیسلامی دەكات و زیاتر لە ساڵێك بۆ دەستكەوتنی زانستی شەرعیی لای (مقبل بن هادی الوادعی) ماوەتەوە. ناوبراو یەكێك بوو لە كەسایەتییە دیارەكانی رێبازی سەلەفی و ئیستە لە ژیاندا نەماوە.(3) دوای گەڕانەوەی مەلا عەبدولەتیف بۆ كوردستان، بە دیاری كراوی لە دوای (2000)ەوە، توانی لە ماوەیەكی كەمدا هەیمەنەی خۆی بە سەر ئەو ڕەوتەدا زاڵبكات و ببێت بە ژمارە یەكی ئەو ڕەوتە لە بەر چەند فاكتەرێك لەوانە:\n– زمانێكی پاراوی هەبوو كە هاوكاری دەكرد بە ئاسانی سەرنجی بەرامبەر ڕابكێشێت.\n– بینینی زانایان و ئامادەبوون لە وانە و دەرسەكانیاندا. كە ئەم خاڵە بەسبوو بۆ ئەوەی قسەكانی بەها و قورسایی هەبێت، چونكە لە ناو رەوتی سەلەفییدا ئامادەبوون لە دەرس و وانەی زانایاندا با دەرسەكە گشتیش بێت، متمانە و قورسایی زیاترت دەبێت.\n– بوونی تەزكییەی زانایان.\n– لە رێگەی دەركردنی گۆڤارێك بە ناوی (رێگای ڕاست )، كە ناوبراو خاوەن ئیمتیاز و سەرنوسەری بوو، بەستنی چەندین كۆڕ و سیمینار لە شارو شارۆچكەكانی كوردستان و دەركردنی چەندین كتێب و نامیلكە، زیاتر ناو و ناوبانگی لە نێو سەلەفییەكان و دەرەوەی سەلەفییەكانیشدا بڵاوبووەوە.\n– بە بەردەوامی بە ناو سەلەفییەكاندا دەگەڕا و لەگەڵیاندا دادەنیشت و وەڵامی پرسیارەكانی دەدانەوە، ئەمەش بە نیسبەت سەلەفییەكانەوە تاكو ئەو وەختە شتێكی تەواو تازە بوو، چونكە پێشتر هیچ كارەكتەرێكی ئەو ڕەوتە نەیتوانیبوو یاخود بۆی نەلوا بوو ئەم رۆڵە بگێڕێت، بەمشێوازە بانگەشە بۆ ئەو ڕەوتە بەرجەستە بكات.\nلە بەر ئەوەی (مەلاعەبدولەتیف ئەحمەد) بۆ سەلەفییەكان روخسارێکی تازە بوو، بە تایبەت بۆ ئەو جیلە سەلەفییەی دوای قۆناغی عومەری سەلەفی و دواتر بەو مەنهەجە ئاشنا بوو بوون و تەبەنییان كردبوو. دەبوو ناوبراو دەلاقەیەك بدۆزێتەوە، تاكو بتوانێت سەرەتا شوێن پێی خۆی قایمبكات و پاشان ئەوانەی لە بەرنامەی دایە جێبەجێی بكات. بۆ ئەم مەبەستەش لە ساڵی (2002ز) گۆڤارێكی بە ناوی (ڕێگای ڕاست)ی لە ژێر دروشمی ( وان هذا صراطی مستقیما فاتبعوه ولا تتبعوا السبل فتفترق بكم عن سبیلە) (الانعام :153) دەركرد.(4)\nلە سەر بەرگی گۆڤارەكە نووسرابوو: (گۆڤارێكی زانستی شەرعی و رۆشنبیری وەرزی یە، دەستەیەك لە مامۆستایانی ئایینی دەری دەكەن. خاوەنی ئیمتاز و سەرنوسەرەكەی، مەلا عەبدولەتیف بوو، دەستەی نوسەرانی گۆڤارەکە لەم سێ كەسە پێكهاتبوو: مەلا عەبدولكەریم محەممەد، محەممەدی مەلا فایەق، خلیل ئەحمەدی كەلاری. لەبەرئەوە بەو وردییە زانیاریەكانم تۆمار كرد، چونكە لە دواتردا ڕوون دەبێتەوە ئەم گۆڤارە ناتوانێت بەمشێوازە بمێنێتەوە و بەشێك لەو مامۆستایانەی لەو گۆڤارەوە بابەتیان دەنووسی، لە دوایدا توشی دەركردن و پاشەكشە هاتن.\nیەكەم بەریەككەوتنی نێوان سەلەفییەكان\nدوای دەرچوونی تەنیا دوو ژمارە لە گۆڤاری( ڕێگای ڕاست )، كێشە لە نێوان مەلاعەبدولەتیف و محەممەدی مەلا فایەقدا دروستبوو، دواتر محەممەد مەلا فایەق لە گۆڤارەكە كشایەوە، ئەوەی لەو كاتەدا باسدەكرا، ناو براو بە هۆی هەڵسوكەوتەكانی (د. عەبدولەتیف ) کە بە كارێكی حیزبیانە لە قەڵەمی دەدا، لە گۆڤارەکە کشاوەتەوە، چونكە مەلا عەبدولەتیف ئەم شار و ئەو شار دەگەڕا و كۆڕی دەبەست و ئیجازەی بۆ دەركردنی گۆڤارێك وەرگرتبوو، كە تا ئەو كاتە مومارەسەكردنی ئەم جۆرە كارانە بە كاری حیزبی لە قەڵەم دەدران، ئیتر ئەوە بوو ساڵی (2005) محەممەدی مەلا فایەق لە لایەن گرووپەكەی (مەلا عەبدولەتیف)ەوە لەو ڕەوتە وەدەرنرا و تۆمەتی تێكەڵاوبوونی لەگەڵ (حیزبیین)ی درایە پاڵ، ئیتر لەوە بە دواوە ئەستێرەی ئەم بانگخوازە لە ناو ئەو ڕەوتەدا بەرەو ئاوابوون رۆیشت. ئەو كەسانەی شارەزای كاروباری ئەو ڕەوتەن لە كوردستان، ئەمە بە یەكەم جیابوونەوەی ناو سەلەفییەكان هەژمار دەكەن.(5)\nمەلا عەبدولەتیف كوردستان جێدەهێڵێت\nبە هۆی بوونی كێشەو جیاوازی و بۆ تەواوكردنی ماستەر و دكتۆرا، مەلا عەبدولەتیف ڕوو لە ناوەڕاستی عێراق دەكات و لە زانكۆی تكریت وەردەگیرێت. ناوبراو لە لایەن سەلەفییەكانی ئەو دەڤەرەوە پێشوازییەكی جوانی لێدەكرێت. دواتر لە ناحیەی عەلەم، كە تەنیا چەند كیلۆمەترێك لە شاری تەكریتەوە دوورە، جێگە و شوێنی بۆ دابیندەكرێت، دوای مانەوەی بۆ چەند مانگێك لە تكریت، بە مەبەستی بە جێهێنانی فەریزەی حەج سەفەری سعودیە دەكات، هەر لەو سەفەرەدا بە هاوڕێیەتی هەڵگرانی ئەو ڕەوتە لە تكریت و دەورو بەری سەردانی شێخ (رەبیعی كوری هادی مەدخەلی ) بۆ ماڵەوە دەكەن، كە ماڵەكەی دەكەوتە دەوروبەری شاری مەككە لە گەڕەكی (العوالی)، لە لایەن ناوبراوەوە پێشوازییەكی گەرمیان لێدەکرێت، هەر لە ماڵی ناوبراودا مەلا عەبدولەتیف بە ئامادەبوونی شێخ (ربیع مەدخەلی) وتارێك پێشكەشی ئامادەبووان دەكات و دواتر لە ئینتەرنێتدا بڵاودەكرێتەوە، پاشان دێنە سەر باسكردنی بارودۆخی ئەو ڕەوتە لە عێراق بە گشتی و تكریت و دووروبەری بە تایبەتی، هەر لەوێدا بە ئامادەبوونی شێخ (رەبیع مەدخەلی) مەلا عەبدولەتیف و هاورێكانی بڕیاری دروستكردنی (مەركەزێك) بۆ وشیاكردنەوەی رۆڵەكانی عێراق و تێگەیاندن و پێگەیاندنیان لە سەر ئوسول و زەوابتی ئەو رەوتە لە ناحیەی عەلەم دەدەن. وەلێ پاش گەڕانەوەییان بۆ عێراق، مەلا عەبدولەتیف بە بێ ئاگەداری برادەرەكانیی لە تەنیشت ئەو شوێنەی كە بۆی دابینكراوە، بریاری دروستكردنی ئەو مەركەزە دەدات، بە ناوی (قوتابخانەی سوننە بۆ زانستە شەرعیەكان)، كە سەرەتا بڕیار دەبێت تەنیا مزگەوتێك لەو شوێنەدا دروستبكرێت، بەڵام بە وتەی نەیارەكانی مەلا عەبدولەتیف بە بێ گوێدانە قسەی هاوڕێكانی هەر لە ناو مزگەوتەكەدا ناوبراو قوتابخانەكەش بنیات دەنێت.\nئیتر لێرە بە دواوە كێشە و ناكۆكی و دووبەرەكی لە نێو ئەو ڕەوتەدا دروستدەبێت، هەر بە هۆی ئەم كێشانەوە (ئەبو مەنار) كە یەكێك دەبێت لە كەسایەتییە ئایینییە سەلەفییەكانی ئەو دەڤەرە و لە سەردەمێكی زووەوە ئاشنایەتی لەگەڵ مەنهەجی سەلەفییەتدا پەیداكردووە، لای خەڵكی ناوچەكە و زانایانی ئەو رێبازەش ناسراوترە بە تایبەتی زانایانی سعودییە، لە سەردەمی (سەدام)یشدا، بە وتەی خۆی بە هۆی دەستبەردارنەبوونی لەو رێبازە، توشی گرتن و نارەحەتی و نەهامەتی زۆر هاتووە، كە بووە بە مایەیی لە دەستدانی قاچێكی، ناو براو ڕەفتارەكانی (مەلا عەبدولەتیف )ی پێ هەرس ناكرێت و مینبەری لێجیادەكاتەوە و سەنگەری خۆی دەگوازێتەوە بۆ مزگەوتی (مسلم)، ئیتر لەوێوە پەیام و ئامۆژگارییەكانی ئاڕاستەی لایەنگرانی دەكات، بە دڵنیاییەوە ئەم دووبەرەكییە لە نێو ئەم ڕەوتەدا لە قۆناغەكانی داهاتوودا قورستر دەبێت و هاندێ کاتیش لە نێوانیاندا ڕووداوی نەخوازراو روودەدات.(6)\nهۆكاری كێشەكانی نێوان ئەم دوو كەسایەتییە\nوەك باسمان كرد بە هۆی ڕاجیایی و جیاكردنەوە مینبەرەوە وردە وردە كێشەكانیان ئاڵۆزتر دەبوو، تەنانەت خیلافەكانیان لە نێو فێرخوازەكانیشیاندا رەنگدەداتەوە و دەبێتە مایەی جێهێشتنی قوتابخانەی (سوننە) لەلایەن بەشێك لە فێرخوازان و رۆشتنیان بۆ لای (ئەبو مەنار)، بە پێچەوانەشەوە. چونكە جەماعەتی مەلا عەبدولەتیف ئەبو مەناری عەلەمییان بە هاوكاری ئەمریكا تاوانبار دەكرد، بە هۆی نووسینی كتێبێك لەلایەن( ئەبو مەنارە)وە بە ناوی (دحر المثلب علی جواز تولیە المسلم علی المسلم من كافر متغلب )، هاوكاری و پشتگیری حكومەتی شیعە، چونكە لەو كاتەدا بەشێك لە لایەنگران و شوێنكەوتووانی (ئەبو مەنار) لە سلكی ئەمنی و دامەزاراوەكانی حكومەتدا دامەزرابوون، كە ئەمەش بە هیچ جۆرێك لای جەماعەتی (مەلا عەبدولەتیف) جێگەی قەبووڵكردن نەبوو.\nجەماعەتی( ئەبو مەنار) یش (مەلا عەبدولەتیف ئەحمەد)یان بە تاكڕەو و ئاژەوەگێر و سەرەرۆ و بێحیكمەت و هەوێنی تێكدانی نێو ئەو رەوتە تاوانبار دەكرد. بە وتەی گرووپەکە پێش هاتنی مەلا عەبدولەتیف بۆ ئەو سنوورە، سەلەفییەكانی ئەو دەڤەرە نێوانیان زۆر خۆش بووە و بە هیچ شێوەیەك كێشەو ناكۆكی لە نێوانیاندا نەبووە.(7)\nكێشەی نێوان رەبیعی كوری مەدخەلی و عەلی حەلەبی\nعەلی حەلەبی یەكێكە لە ناسراوترین كەسایەتییەكانی ناو ئەو رەوتی سەلەفی و دەستێكی باڵای هەبوو لە گەشەكردن و تەشەنەسەندنی ئەو رێبازە لە جیهاندا، لایەنگر و شوێنكەوتوانی بێشوماری لە جیهانی ئیسلامیدا هەیە، چونكە بە وتەی خۆی قوتابی ئەلبانی بووە و زمانێكی پاراوی لە قسەكردن و نووسیندا هەبووە، خاوەنی ( مەركەزی ئەلبانی)یەو دەیان و سەدان نامیلكەو كتیبی لە بوارە جیاجیاكانی شەریعەتدا هەیە، دۆست و هاوكار و دەستبەری شێخ رەبیعی مەدخەلی دەبێت و دەیان جاریش پێشەكییان بۆ دانراوەكانی یەكتری نووسیوە، تەنانەت لەو كاتەی كە دەستەی گەورە زانایانی سعوودیە وەڵامی كتێبێكی (عەلی حەلەبی) بە ناوی (فیتنە التكفیر) دەدەنەوە، شێخ (رەبیعی كوری هادی مەدخەلی) بەرگرییەكی سەرسەختانە لە ناوبراو دەكات و تەنانەت رەخنە لە رەددانەوەكەی دەستەی زانایانیش دەگرێت.\nبەڵام بە هۆی (رسالە عمان) ( نامەی عەممان)ەوە، كە نامەیەكە و مەلیكی ئوردون نووسیویەتی و باس لە لاوازی مسوڵمانان لە ئێستادا دەكات، عەلی حەلەبیش پەسنی ئەو نووسراوە دەكات، لەلایەن رەبیعی مەدخەلییەوە بە بیانووی ئەوەی ناوبراو پەسنی نامەكەی كردووە، تەبدیع دەكرێت، كە نووسەرەكەی مەلیكی ئوردونە و لەو نامەیەدا داوای پێكەوە ژیان و یەكخستنی دینەكان دەكات. بە وتەی شێخ رەبیعی مەدخەلی چۆن دەبێت پەسنی (مدح)ی نووسراوێك بكەیت، كە داوای پێكەوەژیان لەگەڵ هەڵگرانی دینە لادەرەكان دەكات، بە گوێرەی وتەی ناوبراو دەبوو عەلی حەلەبیی ئینكاری ئەو مونكرەی بكردایە. لە بەرامبەردا (عەلی حەلەبیی) سەر لە بەری ئەو قسانە لە میانی چەند پرسیارێكدا كە دەربارەی ئەو بابەتە ئاڕاستەی دەكرێت و دواتریش لە لاپەڕەی خۆیدا بڵاودەكرێتەوە بە ناونیشانی (جواب الشیخ المفصل حول قضیە وحدە الادیان المدعاە فی الرسالە عمان) ڕەتدەكاتەوە.\nناوبراو دەڵێت من نزیكبوونەوەی نێوان ڕەوتە بەتاڵەكانی ناو ئایینزای سوننە بە دروست نازانم، چۆن دەكرێت نزیكبوونەوەی ئایینەكان بە ڕەوا ببینم، دەشڵێت: پەسنكردنی من بۆ ئەو نامەییە لە دوو دێر زیاتر تێپەر ناكات، پاشان دەڵێت ئەو نامەیە لەلایەن مالیكەوە نووسراوە بە پێی ئەسەرەكانیش كە پێمان گەیشتوون، نابێت بە ئاشكرا رەخنە لە كارەكانی وەلی ئەمر بگیرێت و دەڵێت: جگە لە من خەڵكانێكی تریش ئیمزایان كردووە لەوانە (مەلیك عەبدوڵا ) كە ئەوكات لە ( ژیاندا) مابوو، هەروەها (عبدالله بن سلیمان المنیع )كە ئەمەش كەسایەتییەكی ئایینی دیارە و…. تاد. بۆیە بەو هۆیەوە پاش نزیكەی (40) ساڵ لە ناو ئەو ڕەوتە تەبدیع دەكرێت و ناوبراو و شوێنكەوتووانی لەو ڕەوتە وەدەردەنرێن و دوور دەخرێنەوە و لە لایەن گرووپەكەی شێخ رەبیعی مەدخەلییەوەی ناویان لێدەنێن ( ممییع) واتە (شلڕەو).\nکاریگەری ئەم لێكترازانە لە سەر ڕەوتی مەدخەلی لە كوردستان و عێراق\nدوای ئەو كیشانەی لە ناحیەی عەلەم لە نێوان مەلا عەبدولەتیف و ئەبو مەناردا روویاندا وەكو لە پێشتردا ئاماژەم بۆ كرد، دوای دروستبوونی ئەم لێكترازانە ناكۆكییەكانی نێوان ئەم دوو كەسە زیاتر پەرەی سەند و تەشەنەی كرد. دكتۆر رەبیعی كوری هادی مەدخەلی بۆ ئەوەی لەو ناوەدا چی چاندووە بەهەدەرنەچێت، هەر زوو خۆی لەو كێشەیە ئاڵاند و تەزكییەیەكی مەلا عەبدولەتیف دەكات. كە لە تەزكیەدا هاتووە (سوپاسی خوای گەورە بكەن لە سەر ئەوەی كەوا بۆی ئاسانكردوون كە قوتابخانەیەكی سەلەفییتان هەبێت كەمەبەست پێ (قوتابخانەی سوننە)یە، لە ڕووی عەقیدە و مەنهەجەوە، كە ئاڵای سوننەتی هەڵگرتووە بە مەنهەجە ڕاست و دروستەكەی، پاشان بە هۆی كەسانی دڵسۆزی خۆتان لە ئەهلی عیلم و زانایان، لە سەرووی هەموویانەوە شێخ و زانای بەرێز( باوكی عبدالحق الكردی) كە من لە زووەوە ناسیومە. لە شوێنێكی تردا دەڵێت: (بە ڕاستی پێم ڕاگەیەنراوە كە لەوێ مەبەستی (مەركەزی سوننەیە لە ناحیەی عەلەم) خەڵكانێك هەن تانە و تەشەر لە قوتابخانە و شێخی بەرێز (باوكی عەبدولحەق كوردی) دەدەن و تۆمەتی حیزبایەتی دەدەنە پاڵ، ئێمە بەو كەسانە دەڵێین: تەوبە بكەن و رێگەی دوژمنانی مەنهەجی سەلەف مەگرن. كە مەبەستی پێی (عەلی حەلەبی) و شوێنكەوتووەكانیەتی.(8)\nجا لە پێشتریشدا(مەلا عەبدولەتیف) وەك دەرخستنی نیازپاكی بەرامبەر دكتۆر رەبیع مەدخەلی لە ڕێگەی نووسراوێكەوە بە ناوی (رمانی الحلبی و جنودە بادوائهم و نسلوا)، كە بە وتەی خۆی وەڵامی یەكێك لە شوێنكەوتوانی حەلەبی دەداتەوە، سەركۆنەیەكی زۆری حەلەبی دەكات. دكتۆر رەبیع مەدخەلیش بەو تەزكییەی باسمانكرد تا رادەیەك كێشەكە یەكلایی دەكاتەوە و بەیداخی ئەو ڕەوتە دەداتە دەست مەلا عەبدولەتیف. لە بەرامبەریشدا ئەبو مەنار رێچكەی عەلی حەلەبی دەگرێت و دەچێتە پاڵ ئەو ڕەوتەی كە شوێنكەوتووانی (مەدخەلی) پێیان دەڵێن (ممییع) واتە (شلڕەو).\nڕكابەری هەڵگرانی ئەو ڕەوتە لە نێو خۆیاندا\nمەلا عەبدولەتیف كۆمەڵێك ڕكابەری هەیە لە ناو ئەو ڕەوتەدا، وەك لە پێشتردا هەندێكم گەنگەشەكرد و لەگەڵ هەندێكیاندا كێشەی کەسی تایبەتی هەیە. هەندێك لە شوێنكەوتووانی ئەو ڕەوتە ئەوە دەكەن بە ڕەخنە بە سەریەوە، كە كاتێك لەگەڵ مەلا (بەهمەن كەلاری) كێشەی هەبووە بۆ بە بیدعەچیدانان (تبدیع)ی ناوبراو، هەڵمەتێكی ئیمزا كۆكردنەوەی دەست پێكردووە [ڕەنگە بۆ ئەوەی مەرجی یەكدەنگی (اجماع) بە دەست بهێنێت، كە مەرجێكە بۆ زەمكردنی خەڵكی بیدعەچیی]، نزیكەی (70) ئیمزای لە كۆمەڵێك مەلا و وتاربێژ و كەسایەتیی تر كۆكردووەتەوە، كە ئەمانەش شایەتی دەدەن مەلا بەهمەن بیدعەچییە! كە بەشێك لە هەڵگرانی ئەو ڕەوتە دەڵێن: ئەم شێوازە بۆ خۆی بیدعەیە و لە مێژووی ئیسلامدا نەبووە! هەر چەندە دواتر مەلا عەبدولەتیف و مەلا بەهمەن لە عومرەیەكدا سەردانی ماڵی شێخ (ربیعیی مەدخەلی) دەكەن و لەوێ بە شێوەیەکی كاتی ئاشت دەبنەوە، وەك دوو ئاڕاستەی ئەو ڕەوتە.(9)\nمحەممەد حەسەن كاكەش تێكەڵی ئەم ناكۆكیانە دەبێت و ڕایدەگەیەنێت: كە هەندێک شتی مەلا عەبدولەتیف هەبوو، جێی قسەو باسی خەڵكی بوون، بەڵام لە بەر خوا سەترم كرد، جا كاتێ پێیان زیاتر ڕاكێشا و خۆی لێبوو بە قوتبی زمانە و شێخی سەلەفییەكانی كوردستان و كەوتە بیدعەچێتی بەخشینەوە و مەلا بەهمەن كەلاری بەودەردە برد، نەمتوانی بێدەنگ بم و دەبوایە لە حەدی خۆیدا ڕایگرم. محەممەد حەسەن كاكە ئەو شتانەی لە ژیاننامەی ناوبراودا هاتووە بە زیادەڕەوی و ناڕاستی دادەنێت و زۆر شتیتر بە چاویدا دەداتەوە.\nلە شوێنێكی تردا محەممەد حەسەن كاكە بە ناو براو دەڵێت ( انا لا ابدع عبداللطیف، لكن اصفە بان رجل متلون، مصلحی، باغ، متبع للهوی، متكبر، كذاب، یموت فی الشهرە والزعامە، لا یتورع عن الافتراْ علی مخالفە والله حسیبە). واتە: من تەبدیعی عەبدولەتیف ناكەم، وەلێ وەسفی دەكەم بەوەی ئەم پیاوە كەسێكی خۆگۆڕە و بەرژەوندیخوازە، ستەمكارە و شوێنی هەواوهەوس كەوتووە، خۆبەزلزانە و درۆزنە و لە پێناو ناوبانگ و ڕابەرایەتیدا دەمرێت، هیچ کاتێک سڵناكاتەوە لە هەڵبەستنی درۆ بە دەم ئەو كەسانەی پێچەوانەی ئەو بیردەكەنەوە. جا حەمە كاكە ئەم نووسراوەی ناو ناوە (تبصیر الدرویش الكفیف بكشف التدلیسات التی انطوی علیها ترجمە عبداللطیف) واتە : بەرچاورۆشنكردنی دەروێشی نابینا بە هەڵماڵینی درۆ و دەلەسەكانی ناو ژیاننامەی عەبدولەتیف) . مەلا(عەبدولەتیف)یش لە بەرامبەردا بە نووسینی كتێبێك بە ناوی (الرد السریع الالیم علی الكذاب اللئیم محەممەد كاكە السقیم) وەڵامی ئەم قسانە دەداتەوە.(10)\nلە ئێستادا ڕەوتی مەدخەلی وەك ڕەوتە ئیسلامییەكانی تر لە سەر گۆڕەپانی كوردستان بوونی هەیە و ناتوانرێت نكۆڵی بكرێت، هەروەها ئەو ڕەوتە لە سەر دوو بنەمای سەرەكیی كار دەكات، بە جۆرێك هیچ كات ئامادە نییە سازشیان لە بارەوە بكات ئەوانیش: بێدەنگكردن و كپكردنەوەی ناڕەزایەتییەكانی خەڵك و دژایەتیكردنی حیزبە ئیسلامییەكان.\n* لێرەدا بواری ئەوەمان نییە، باس لە ڕەوتی مەدخەلی بكەین، بەڵام ڕایدەگەیەنم لە نزیكترین ماوەدا توێژینەوەیەك لە سەر رەگ و ریشەی مەدخەلی و قۆناغەكانی گەشەكردن و داكشان و جیاوازییان لەگەڵ رەوتەكانیتری سەلەفی دەخەمە ڕوو.\n(1)مەریوان وریا قانع: دین ودونیا، چاپی سێیەم، سلێمانی، 2015، ل 29.\n(2)واقیعییەن خۆم لە ناو ئەو ڕووداوانەدا ژیاوم.\n(3) ماڵپەری عبداللطیف احمد مصطفی (ابو عبدالحق) بەشی ژیاننامە. http://abuabdilhaq.com/\n(4) سورەتی ئەنعام ئایەتی (153).\n(5) دوا بە دوای ئەم كێشانە محەممەد مەلا فایەق وازی لە دەستەی نووسەرانی گۆڤاری رێگای ڕاست هێناو لەو ڕەوتە دوور كەوتەوە.\n(6) قاسم عبدالله الغنام: منتدیات كل السلفیین، انحرفات عالم العراق !! عبداللطیف الكردی و مجازفاتە و جنایاتە علی الدعوە السلفیە. http://www.kulalsalafiyeen.com/\n(7) بۆ زیاتر شارەزا بوون بگەرێرەوە بۆ هەردوو ماڵپەڕی ( شبكە السحاب السلفیە، منتدیات كل السلفیین). http://www.sahab.net/،http://www.kulalsalafiyeen.com/\n(8) ماڵپەری عبداللطیف احمد مصطفی (ابو عبدالحق) بەشی ژیاننامە. http://abuabdilhaq.com/\n(9) شبكە سحاب السلفیە، التصالح علی السنە و علی ید الشیخ ربیع السنە، اجوبە الاخ بهمن، علی الاسئلە المنهجیە. http://www.sahab.net/\n(10) بۆ زیاتر شارەزا بوون دەتوانیت سەیری ئەم دوو كتێبە بكەیت بە ناوەكانی : تبصیر الدرویش الكفیف بكشف التدلیسات و التلبیسات التی انطوی علیها ترجمە عبداللطیف. الرد السریع الالیم علی الکذاب الالیم محەممەد كاكە السقیم. ئەوەی یەكەمیان رەددە لە سەر دكتۆر عەبدولەتیف لەلایەن حەمە كاكەوە نوسراوە و ئەوەی دووەمیان، رەددە لە سەر حەمە كاكە لەلایەن دكتۆر عەبدولەتیف-ەوە نووسراوە.\nPrevious هه‌ڵوێستی حكومه‌ته‌كانی توركیا له‌به‌رامبه‌ر كێشه‌ی كورد (1923 – 2013)


شاره‌وانی سنه سه‌ردانی نووسینگه‌ی ئاژانسی مێهری کرد - Mehr News Agency\n8 August 2018 - 15:44\nNews Code 20859\nلە ڕۆژی هه‌واڵنێر؛\nشاره‌وانی سنه سه‌ردانی نووسینگه‌ی ئاژانسی مێهری کرد\nشاره‌وانی سنه به هاوڕێی به‌رپرس و کارناسی په‌یوه‌ندییه گشتییه‌کانی شاره‌وانیی سنه، ئه‌مڕۆ چوارشه‌مه سه‌ردانی نووسینگه‌ی ئاژانسی مێهری کرد.\nبه ڕاپۆرتی ئاژانسی مێهر، حشمه‌تۆڵا سه‌یدی، ئه‌مڕۆ چوارشه‌مه له ڕۆژی هه‌واڵنێر سه‌ردانی نووسینگه‌ی ئاژانسی مێهری کرد و وتی: له‌مڕۆدا پێگه‌ی مێدیاکان و هه‌واڵنێره‌کان له بڵاو کردنه‌وه‌ی ڕاستییه‌کانی کۆمه‌ڵگا بۆ هه‌مووی ئاشکرایه.\nئه‌و زیادی کرد: هه‌واڵنێره‌کان په‌یوه‌ندی نێوان خه‌ڵک و به‌رپرسان ساز ده‌که‌ن. ئه‌گه‌ر به‌پرسان تووشی هه‌ڵه بن بێ گومان ڕه‌خنه‌ی هه‌واڵنێره‌کان ده‌توانێت کاریگه‌ری بێت و له چاکسازی پڕۆسه‌کان ڕۆڵی به‌رچاوی بێت.\nسه‌یدی وتی: داهاتی شاره‌وانی هین خه‌ڵکی شاره‌که‌یه و ده‌بێت بۆ ئاوه‌دانی و خزمه‌ت به شاره‌که سه‌رف بکرێت، ئێمه ئه‌مساڵ له سێ مانگی یه‌که‌می ساڵی ۹۷ی هه‌تاوی ۴ ملیار تمه‌ن به نیسبه‌ت ساڵی ڕابردوو داهاتمان زیاتر بووه.\nهه‌روه‌ها له‌م دیداره‌دا، ئارمان نه‌سروڵاهی، به‌ڕێوبه‌ری نووسینگه‌ی ئاژانسی مێهر له پارێزگای کوردستان وتی: بۆ یه‌که‌مین جار له ئێراندا ئاژانسێکی نێونه‌ته‌وه‌یی، زمانی کوردی به فه‌رمی ده‌ست پێ کرد و ته‌نانه‌ت له سه‌رووی په‌یجی فه‌رمی مێهر زمانی کوردی له ڕیزی چواره‌می زمانه فه‌رمییه‌کانی ئه‌م ئاژانسه نێونه‌ته‌وه‌ییه‌دایه.\nزیادیی کرد: به‌ڕێوه بردنی به‌شی کوردی ئاژانسی مێهر به خودی هه‌واڵنێره‌کانی پارێزگای کوردستان سپێردراوه و ئه‌مه‌ش جێگه‌ی خۆشحاڵییه‌کی زۆره که ئێستا ڕۆژنامه‌وانی له کوردستان به ئاستێکی سه‌رتانسه‌ری و ته‌نانه‌ت نێونه‌ته‌وه‌یی گه‌یشتووه.\nنه‌سروڵاهی له کۆتاییدا وتی: زمانی کوردی ئاژانسی مێهر ته‌نیا هه‌واڵه‌کانی پارێزگای کوردستان ناگرێته‌وه، به‌ڵکوو وه‌ک ئاژانسێکی نێونه‌ته‌وه‌یی، هه‌موو ئه‌و هه‌واڵانه‌ی په‌یوه‌ندییان به ناوچه کوردنشینییه‌کانی جیهانه‌وه بێت، بڵاو ده‌کاتەوە.


تورکیا بەردەوامە لە ناردنی هێزی سەربازی بۆ سنووری سووریا - Mehr News Agency\nAP ١٣٩٧ Dey ١٦ ١٥:١٨\nNews Code 24126\nتورکیا بەردەوامە لە ناردنی هێزی سەربازی بۆ سنووری سووریا\nله‌م چه‌ند شه‌وی ڕابردووه تورکیا بەردەوام بوو لە ناردنی هێز و کەرەستەی سەربازی بۆ سنووری سووریا و تورکیا ۷ به‌رانبه‌ری عه‌فرین هێزی ناردووه سه‌ر سنووره‌کان.\nبه ڕاپۆرتی ئاژانسی مێهر له ئاناتۆلی، له‌م چه‌ند شه‌وی ڕابردووه دیسان تورکیا بەردەوام بوو لە ناردنی هێز و کەرەستەی سەربازی بۆ سنووری سووریا و کاروانە سەربازییەکان سوپای تورکیا بە تانک و زرێپۆشەوە گەیشتوونەتە سنووری سووریا.\nبه پێی ئه‌م ڕاپۆرته، تورکیا تاکوو ئێسته و به مه‌به‌ستی هێرش کردن بۆ سه‌ر کوردستانی سووریا به نیسبه‌ت هێرشی داگیرکاری بۆ سه‌ر عه‌فرین ۷ به‌رنابه‌ر هێز و که‌ره‌سته‌ی سه‌ربازی ڕه‌وانه‌ی سه‌ر سنووره‌کان کردووه.\nمێدیاکانی تورکیا ڕایانگەیاند که ماوه‌ی چه‌ند شه‌وێکه لە درێژەی ناردنی هێز و کەرەستەی سەربازی بۆ سنووری سووریا، سوپای تورکیا چه‌ندین کاروانی نوێی سەربازیی ناردە سنووری ئەو وڵاتە ئەوەش پاش بڕیارەکەی دۆناڵد ترەمپ دەستی پێ کرد کە بڕیاری دا هێزە ئەمریکییەکان لە منبەج بباتە دەرەوە.\nکاروانە سەربازییەکانی تورکیا لە مه‌لتییهوە بە جادەکانی شاری ئادی یامانی تورکیا تێپەڕیون و گەیشتوونه‌تە شانلی ئۆرفا و لە سنووری سووریا جێگیر کراون.\nهەر بە پێی زانیارییەکانی ئەو میدیایە بەشێکی هێزەکانیش بەرەو ماردین جووڵەیان پێ کراوە.


لە باکوری کوردستان ڕێژەی زۆری ئەوانەی لە کێڵگەی فستق کاردەکەن ژنانن – chawyxelk.org\nلە باکوری کوردستان ڕێژەی زۆری ئەوانەی لە کێڵگەی فستق کاردەکەن ژنانن\nلە باکوری کوردستان و لە ناوچەی ڕۆحا و دیلۆک ژنان بێ گرنگیدان بە گەرمای هاوین لە کێڵگەی فستق بژێوی ژیانی خێزانەکەیان بەدەست دەهێنن. چاندنی ڕووەکی فستق کارێکی ئاسان نیە لە چەند قۆناغێکی ئاڵۆزی یەك لە دوای یەك پێك دێت ئەوەی لە هەمووی گرنگترە پانتاییەکی ئێجگار زۆر زەوی دەوێت، چونکە ماوەی نێوان هەر دوو ڕووەکێك لە پێنج بۆ دە مەتری دەوێت. لە وەرزی گەرمادا چنینەوەی فستق دەست پێدەکات.\nلێرە سەدان ژن کار دەکەن بۆ دەستکەوتنی بژێوی ژیانیان یان وەك خاوەن پیشەیەك کە لە خانەوادەکانیان بۆیان ماوەتەوە\nموشگان ئەرسلان لە یەکێك لە کێڵگەکانی ناوچەی بیریجكی نێوان روحا و دیلۆک کار دەکات، تایبەت بۆ چاوی خەڵک دوا” من خەڵکی ناوچەی (سیرت)ی کوردنشینم، هاوسەرەکەم لە ٢٠١٦ بە تۆمەتی لایەنگری بۆ (پارتی کرێکارانی کوردستان) دەستگیرکراوە، منیش بۆ دەستکەوتنی بژێوی ژیان لەگەڵ منداڵە شەش ساڵانەکەم ڕووم لەم ناوچەیە کردووە، و ئێستا لە کێڵگەیەکی فستق کار دەکەم و کاری من لەوێ کۆکردنەوە و تەکاندی بەرووبومی داری فستقەکانە.”\nهەروەها وتی” لێرە سەدان ژن کار دەکەن بۆ بەدەستهێنانی بژێوی ژیانیان یان وەك خاوەن پیشەیەك کە لە خانەوادەکانیان بۆیان ماوەتەوە، پاشان بە گوێرەی قەبارەی فستقەکان جیایان دەکەینەوەو دەنکە گەورەکان وشك دەکەینەوە یان هەر بە تەڕی دەیانفرۆشین، و بچوکەکان دەهاڕین و دەینێرین بۆ کارگەی شیرینی کە کەرەی فسق بەکاردێنن.”\nلەمنداڵییەوە لەگەڵ باوکم چومەتە سەر کارکردن و فێری بەکارهێنان و لێخوڕینی ئامێرەکانی تایبەت بە کشتوکاڵ کردن بووم\nلەیلا ئاکسۆی کچێکی تەمەن سی ساڵە، کاری شۆفێری تراکتۆر و ئامێرەکانی کۆکردنەوەی بەروبومە كشتوکاڵییەکان دەکات و دەڵێت” من تاکە منداڵی خێزانەکەمم، هەر لە منداڵییەوە لەگەڵ باوکم چومەتە سەر کارکردن و فێری بەکارهێنان و لێخوڕینی ئامێرەکانی تایبەت بە کشتوکاڵ کردن بووم، لە ئێستادا لەجیاتی باوکم کاردەکەم چونکە تەمەنی زۆرە و بژێوی خێزانەکەم دابین دەکەم، زۆر خۆشحاڵم بەم کارەم و لێرە هیچ جیاوازیەك لە نێوان نێرینە و مێینە دا نیە هەموو بەیەکەوە کار دەکەین.”\nئەو کێڵگەی کاری تێدا دەکەین ڕوبەرەکەی نزیکی دوو هەزار هێکتار دەبێت کە لە لایەن ژنێکی گوندەکەمانەوە خاوەندارێتی دەکرێت بۆتە مایەی بژێوی بۆ دەیان خێزان\nئەڤین هەکسوو، دەڵێت”من خوێندکاری زانکۆی حەڕانم لە کۆلێژی پەروەردە، ،ئێمە ساڵانە لە پشووکان دێینەوە کێڵگەکانمان و لەگەڵ ژنانی ئەم ناوچەیە کاردەکەین بۆ ئەوەی بتوانین بەشێك لە خەرجی خوێندن و پێداویستی زانکۆی پێ پڕبکەینەوە، ئەو کێڵگەی کاری تێدا دەکەین ڕوبەرەکەی نزیکی دوو هەزار هێکتار دەبێت کە لە لایەن ژنێکی گوندەکەمانەوە خاوەندارێتی دەکرێت بۆتە مایەی بژێوی بۆ دەیان خێزان.”


خواندنه‌ك جودا بۆ كه‌فتنا كابولێ – Sibehî سبەھی\nخواندنه‌ك جودا بۆ كه‌فتنا كابولێ\nBergeh Kurdistan On 25/08/2021 / نڤیسار\nره‌مه‌زان نسره‌ددین كێڤلی*\nبێگومان خواندن بۆ ره‌وشا وه‌لاتێ ئەفگانستانێ پتر ژ ره‌هه‌نده‌كی هه‌لویسته‌كی هه‌یه، چونكو ل 15 تەباخا 2021ێ بوویه‌ره‌كا ئاسان نه‌بوو ل په‌یوه‌ندیێن نێڤده‌وله‌تی، تایبه‌ت بۆ شرۆڤه‌كارێن سیاسی، چوونا چه‌كدارێن بزاڤا تالیبان به‌ر ب كابۆل ڤە ل كه‌ش و هه‌وایه‌كێ به‌ره‌لایی و شكه‌ستنا نه‌چاڤه‌رێكری یا هێزێن ئه‌فگانی ئه‌وێن ل سه‌ر ده‌ستێ هێزێن ویلایه‌تێن ئێكگرتی یێن ئه‌مریكایێ هاتینه ئاڤاكرن، جهێ ل سه‌ر راوه‌ستاندن و خواندنێن جودایه.\nبه‌ری شكه‌ستنا كابۆلێ ل پتریا باژێرێن دی، هێزێن حكومەتا ئه‌فگانی تووشی شكه‌ستنێ بوون، له‌ورا پتریا دیتنان به‌ر ب هندێ ڤه دچن كو ئه‌ڤه رێكه‌فتنه‌كا نه‌یا راگه‌هاندی بیت، تایبه‌ت ئه‌و باژێرێن جه‌ماوه‌رێ تالیبان لێ زۆر. پرسیار ئه‌وه ئه‌ڤ چه‌نده رێكه‌فتنه‌ك ڤه‌شارتی بوو، یانژی خرابیا ده‌ستهه‌لاتا ئەفگانستانێ بوویه؟ گه‌له‌ك كه‌سان راوێشكارێ ئاسایشێ (حمد الله محب) ب ڤێ شكه‌ستنێ تاوانبار دكرن، چونكو گەلەك كارتێكرن ل سه‌ر سه‌رۆكێ وه‌لاتی هه‌بوویه بۆ گوهۆرینا به‌رپرسێن وه‌زاره‌تا به‌ره‌ڤانیێ و ئه‌ڤێ چه‌ندێ لاوازیه‌ك ل به‌ر چاڤ ل ده‌زگه‌هێ له‌شكری دا كریه و ب هه‌مان مه‌به‌ست، سه‌رۆكێ به‌رێ (حامد كه‌رازای) هه‌مان پرسیار كریه؛ ئه‌رێ ئه‌ڤ شكه‌ستنه رێكه‌فتن بوویه، یانژی خرابیا رێڤه‌به‌رنا وه‌لاتی؟ ژێده‌رێن نێزیك ئاسایشا وه‌لاتی گه‌هشتن وێ باوه‌ریێ كو ئه‌و پرسگرێكێن سه‌رۆكێ وه‌لاتی بۆ پرۆسا ئاشتیێ دورست كرین ل گه‌ل بزاڤا تالیبان ئه‌مریكایێ ڤیایه خوه ژ ڤێ پرۆسێ ڤه‌بكێشیت داخۆیانی هه‌بووینه ژلایێ پله‌دارێن له‌شكری ڤه كو ئه‌مریكایێ فه‌رمان ل وان كریه كو خوه ڤه‌كێشن. پرسیاره‌ك لۆژیكی هه‌یه، بۆچی ئه‌فگانستان ل سالا 2014 داخوازا ڤه‌كێشانا هێزێن ئه‌مریكایی كر؟ وان دزانی كو ئه‌و هێز نینه بشێن كۆنترۆلێ ل سه‌ر وه‌لاتێ خوه بكه‌ن ل به‌رامبه‌ری تالیبان، بۆچوونه‌ك هه‌بوو كو پشتی دانوستاندنێن قه‌ته‌ڕ، سه‌رۆك غنی و ل گه‌ل جێگر و هنده‌ك كه‌سێن نێزیك دورستكرنا بریارێ، ئاگه‌هی ژ ڤی بابه‌تی هه‌بوویه و پرۆسا راده‌ستكرنا ده‌ستهه‌لاتێ به‌ر ب جێبه‌جێكرنێ ڤه برینه، تایبه‌ت پشتی چوونا سه‌رۆكی ژ كابۆل ب وی ره‌نگی و بێ كو شه‌ڕه‌ك مه‌زن بهێته كرن ئاماژێن وێ مه‌ترسیداربوون..كۆچكا سه‌رۆك كۆماری ده‌مێ تالبان سه‌رداگرتی، ب تنێ سێ فه‌رمانبه‌ر ل ناڤ دا بوون و یا بێده‌نگ و ئارامبوو وه‌كو كێكه‌ك حازر. هاتنا مه‌لا عه‌بدولغه‌نی برادر ب فرۆكا قه‌ته‌ڕی بۆ قه‌نده‌هار دۆپاتی كرنه ل سه‌ر شۆناز و گرنگیا مێژوویێ یا وی باژێری تایبه‌ت مێژوویا سیاسی بۆ وه‌لاتێ ئەفگانستانێ. ئه‌ندامێ مه‌كتبا سیاسی یا بزاڤا تالیبانێ وه‌زیرێ ناڤخوه یێ به‌رێ (مه‌لا خیرالله خیرخوا) دایه دیاركرن كو ئه‌و دێ شێوازه‌كێ نوی ده‌ستپێكن، پشتی ده‌ركه‌فتنا هێزێن ئه‌مریكی. له‌ورا ئه‌ڤ ئه‌زمۆنا 20 سالان ب به‌ره‌لایێ و بێ پلان و به‌رنامه و لاوازیا ئیداری و خوه‌سه‌پاندنا هێزێن ئه‌مریكی بوویه ل ڤی وه‌لاتی و به‌ری نوكه ل په‌رتووكا (بنا‌و الدوله) دا ڤۆكۆیاما ئاماژێ ددته ئاڤاكرنا داموده‌زگه‌هێن ده‌وله‌تێ و گرنگیا وێ بۆ هه‌ر وه‌لاته‌كی، یانژی ئه‌و ده‌زگه‌هێن هه‌نێ یێن بهێنه ئه‌كتیڤكرن ب شێوه‌كێ دورست هه‌تاكو خزمه‌تا ده‌وله‌تێ بهێته‌كرن، لێ ئەفگانستانێ مفا ژ ڤێ ئه‌زمۆنێ نه وه‌رگرتی یه، له‌ورا ئه‌فگانی دبێژن “یێ نانی بده‌ت ئه‌و دێ فه‌رمانان كت”، ژبه‌ر ڤێ چه‌ندێ ئه‌ڤ شكه‌ستنه جهێ گومانێ یه، به‌لێ د هه‌مان ده‌م دا لاوازیا ئیدارا وی وه‌لاتی ژی بوویه. ل دویڤ راپۆرتێن په‌یمانگه‌ها واتسۆن ل زانكۆیا براون و سه‌نته‌رێ باردی ل واشنتون نێزیكی 2261 ملیار دۆلار ل هێزێن ئەفگانستانێ هاتینه مه‌زاختن و ب شێوه‌كێ گەلەك ئاسان ژناڤ بچیت، له‌ورا دیتن به‌ره‌ف هندێ ڤه دچن كو مژارا ئەفگانستانێ قوربانی رێكه‌فتنه‌ك نه دیار بیت.\nژلایێ سیاسی ڤه، بزاڤا تالیبانا بریارا لێبۆرینا گشتی دا، بێگومان بزاڤه‌كا توند وه‌كو تالیبان بریاره‌كا ب ڤی ره‌نگی ناده‌ت هه‌كه ل سه‌ر نه‌هاتبیته سه‌پاندن یانژی قۆناغه‌ك بیت هه‌تاكو بشێت كۆنترۆلێ ل سه‌ر وێ به‌ره‌لایێ بكه‌ت یاكو ل وه‌لاتێ وان هه‌یی، چونكو به‌رده‌وام خه‌لك یێ به‌ره‌ف فرۆكخانا ڤه دچت هه‌تاكو ژ وه‌لاتێ بره‌ڤن ژ ترسێن ڤێ بزاڤێ دا و دوور نینه تالیبان بزاڤه‌ك نوی بكه‌ت، بۆ هندێ ل ئاینده‌ی ره‌وشا وه‌لاتی كۆنترۆل بكه‌ت، هه‌ر چ نه‌بیت بشێت جهێ پێن خوه بكه‌ت و پاشی ده‌ست ب پێرابوونا بكه‌ت دژی ئه‌و كه‌سێن وان ده‌ستنیشان كری ل 20 سالێن بۆری دا.\nدەركەتنا ھێزێن ئەمریكایی ژ ئەفگانستانێ\nراسته ل قۆناغا دانوستاندنێ دا ل قه‌ته‌ر حوكمه‌تا غنی شانده‌كێ 21 كه‌سی هنارت بوو دانوستاندنێ ل گه‌ل بزاڤا تالیبان، لێ هه‌می ئێك دیتن نه‌بوون به‌شه‌كێ زۆر ل گه‌ل ئاشتیێ بووینه به‌لێ سه‌رۆك غنی نه دگه‌ل هندێ بوویه به‌لكو ڤیاینه حوكمه‌ته‌ك هه‌ڤپشك و ده‌مكی پێكبینن، یانژی لایه‌نێ هه‌ڤدژ ل گه‌ل ده‌ست ژكاركێشانا سه‌رۆكی بووینه و دوباره پێداچوونا حوكمه‌تێ بهێته‌كرن. راسته هه‌ردو لایه‌نان دانوستاندن ب شێوه‌كێ فه‌رمی ب دوماهی نه‌ئینان، به‌لێ ژ لایێ پراكتیكی ڤه ب دووماهی هاتن و دوور نینه سه‌رۆكێ به‌رێ حامد كه‌رازای روۆه‌ك هه‌بیت بۆ پێكئینانا حوكمه‌تا داهاتی ل ڤی وه‌لاتی. لێ دو ئاراسته ل ناڤ بزاڤا تالیبان دا هه‌نه:\nلایەنێ ئێكی ل گه‌ل هندێ یه كو حوكمه‌ته‌ك ده‌مكی ژ كه‌سانێن بێلایه‌ن و خودان شیان بهێته پێكئینان، پاشی هه‌لبژارتن بهێنه ئه‌نجامدان بۆ هندێ جڤاكێ ناڤده‌وله‌تی بشێت سه‌ره‌ده‌ریێ ل گه‌ل وان بكه‌ت و وه‌لاتێن ئه‌قلیمی دانپێدانێ پێ بكه‌ن و سه‌ره‌ده‌ریێ ل گه‌ل بكه‌ن.\nلایه‌نێ دووێ ل گه‌ل هندێ بزاڤ بخوه وان كه‌سان ژ هه‌می پێكهاتان ده‌ست نیشان بكه‌ن بۆ پێكئینانا حوكمه‌تێ.\nب گشتی پتریا شرۆڤه‌كاران دودلن كو ره‌وشا وێ به‌ر ب شه‌ڕێ ناڤخوه و به‌ره‌لایێ ڤه بچت، سه‌ره‌رای كو بریارا لیبۆرینا گشتی ژی ده‌ركه‌فتیه، چونكو ئه‌زمۆنا سالا 1996 تا 2001 خه‌لك زۆر ترساندی یه تایبه‌ت ل جێبه‌جێكرنا قانوونێن شه‌رعی ل سه‌ر خه‌لكی دا. ژبه‌ر ڤێ چه‌ندێ هه‌تا كو ده‌رئه‌نجامێن ڤێ ره‌وشێ ب دروستی دیارنه‌بن، ب زه‌حمه‌ته بهێته زانین ئه‌رێ به‌رئاقله وه‌لاته‌ك ب ڤی ره‌نگی و ڤێ ئاسانیێ بكه‌ڤیت؟ ئه‌رێ گه‌نده‌لی هۆكاره یان رێكه‌فتنێن ژێر ب ژێر؟ ئه‌مریكا دشێت دوباره مفایی ژ هێزێن ئیسلامی وه‌ربگریت هه‌روه‌كو ل سالێن حه‌فتیان كری بۆ (احتوا‌و الشیوعیه) دژی ئێكه‌تیا سۆڤێت، لێ گه‌شه‌یا ئینێ ل ڤێ قۆناغێ دا چه‌ند مه‌ترسی یه ل سه‌ر ئه‌مریكا.\nوه‌كو دیار مێژو گه‌له‌ك جاران دوباره دبیت، بۆ هندێ كو ئه‌مریكا هه‌مبه‌ری هه‌ژمونا چینێ و رووسیایێ ل ئاسیا رۆژهه‌لات راوه‌ستیت و دویر نینه هه‌مان سیاسه‌ت و به‌رنامه دوباره بكه‌ت دژی ڤان وه‌لاتان و پتر گرنگیێ بده‌ت وه‌لاتێن ئاسیایێ بۆ هندێ هه‌ژمۆنا چینێ كێمتر لێ بهێت، چونكو سیاسه‌تا ده‌رڤه یا ئه‌مریكایێ هه‌روه‌كو سه‌رۆك بایدن دایه دیاركرن راوستاندنه هه‌مبه‌ری وان پێشه‌چوونێن چینێ و پرانیا بیرمه‌ندێن سیاسی دده‌نه دیاركرن كو ل ئاینده‌ی ژبلی هه‌ژمۆنا ئابووری، به‌لكو له‌شكری و سیاسی ژی چین یا مه‌زن دبیت و ئه‌ڤه ل سه‌ر فره‌یا جه‌مسه‌ریا هێزێ بۆ ئه‌مریكایێ مه‌ترسیداره، له‌ورا دویر نینه ئه‌مریكا هه‌می سیاسه‌ته‌كێ په‌یره‌و بكه‌ت به‌رامبه‌ری چینێ. ژلایه‌كێ دیڤه راوه‌ستاندن هه‌مبه‌ری پرۆژێ غازی یێ رووسیایێ ژ رووسیا بۆ توركمانستان و ئه‌فگانستان وپاشی بۆ بازارێن جیهانی ئێك ژ دیتنێن دی یه كو رێك لڤی پرۆژه‌ی بهێته گرتن.\nچیوسیاسیا وه‌لاتێ ئەفگانستانێ كو گۆره‌پانا ناكۆكیێن وه‌لاتێ هند و پاكستانێ بوویه و دویر نینه ژی ئه‌ڤ پێگه‌هه به‌رده‌وام بت ژ وان ناكۆكیان چونكو ئەفگانستانێ شیایه هژماره‌كا به‌رژوه‌ندیێن جیاواز یێن هه‌رێمایه‌تی دورست بكه‌ت چ ئه‌ڤ به‌رژوه‌ندیه هه‌رێمایه‌تی بن یانژی یێن وه‌لاتێن زلهێز بن كو چاره‌نڤێسێ ئه‌ڤان به‌رژوه‌ندیان دمینیت ل سه‌ر قۆناغا پشتی ڤه‌كێشانا هێزێن ئه‌مریكی. ژ وان به‌رژوه‌ندیێن ئابووری یێن چین و پاكستانێ تایبه‌ت پرۆژێ (الحزام و الطریق) جهێ گرنگیا چینێ بوویه بۆ راكێشانا ئەفگانستانێ بۆ ڤی پرۆژه‌ی ب ڤێ چه‌ندێ دێ رۆلێ چینێ به‌رفره‌هتر لێ هێت ل ده‌ڤه‌را باشۆرێ ئاسیا و هه‌رده‌مێ ئه‌فگانستان ب ڤی پرۆژه‌ی ڤه هات گرێدان وی ده‌می دێ بیته وه‌لاته‌ك ژ (نفوز) بۆ چینێ .هه‌تاكو ژ بازنێ نفۆزێ هندستانێ ده‌ربچت و تێكدانا هه‌ولێن هندستانێ بووینه بۆ راكێشانا وێ بۆ پرۆژێ خوه‌یێ كاریگه‌ر ل سه‌ر كیستێ چین و پاكستانێ. دیسا گه‌له‌ك كێشه‌یێن ئه‌منی ژی ل ده‌مێ خوه‌دا هه‌بووینه. پێكڤه‌گرێدانا چین و ئەفگانستانێ ب رێیا پرۆژێ (السكك الحدیدیه) د ناڤبه‌را (هیمان ل رۆژهه‌لاتێ چینێ و هیراتان گرێدایێ ئەفگانستانێ كو ئێكه‌م شه‌مه‌نده‌فرا چینی گه‌هشتی یه ئەفگانستانێ و ئه‌و رێیا دبێژنێ (طریق الحریر الرقمی) و شرۆڤه‌كار دبینن كو ل بیست سالێن ده‌رباز بووی دا ئیران یا سه‌ركه‌فتی بوویه بۆ دورستكرنا نفۆزێ خوه ل ئەفگانستانێ ب رێیا ئالاڤێن جودا جودا وه‌كو دورستكرنا وێ په‌یوه‌ندیا مێژوویی ل گه‌ل هه‌ڤپه‌یمانیا باكۆر یا تایبه‌ت ب پێكهاتێ (الطاجیك) و كێمینه‌یێن شیعی وه‌كو پێكهاتێن (الهزاره و قیزلباش و الفراسیون و السیدز) دیسا په‌یوه‌ندی ل گه‌ل به‌رپرسێن حزبی و ئیداری یێن ئه‌فگانی هه‌بووینه زێده‌باری پتر ژ نیڤ ملیار دۆلار وه‌كو هاریكاری داینه ڤی وه‌لاتی. ئاڤاكرنا قوتابخانه و زانكۆیا (خاتم النبیین الإسلامیه) له‌ورا دویر نینه پشتی هاتنا بزاڤا تالیبان ئیران گه‌له‌ك ژ به‌رژوه‌ندی و نفوزێ خوه ژ ده‌ست بده‌ت، و به‌رژه‌وندیێن (چین و پاكستان و ئیران و توركیا) پێكڤه گرێداینه، به‌لێ هاتنا تالیبان دێ كاریگه‌ریا خوه ل سه‌ر كه‌ت، چونكو تێكچوونا ره‌وشا ئێمناهیێ و نه‌بوونا سه‌قامگێریێ دوور نینه ئه‌ڤ پروژه و رێك تێك بچن، به‌لێ ئه‌ڤه وێ چه‌ندێ ناگه‌هینیت كو ل قۆناغا داهاتی دا ئه‌ڤ وه‌لاته نه‌شێن سه‌ره‌ده‌ریێ ل گه‌ل بزاڤا تالیبان بكه‌ن، چونكو رووسیا و چین به‌ری نوكه هه‌ولدان كرینه كو په‌یوه‌ندیێن خوه ل گه‌ل ڤێ بزاڤێ باشتر لێ بكه‌ن و پاكستانێ رۆله‌ك ل ڤێ نابژیڤانیێ دا هه‌بوویه و دویر نینه ئیران ژی ببت پشكه‌ك بۆ لێكنێزیكبوونێ و هه‌ماهه‌نگیێ دورست بیت ب رێیا وه‌لاتێ قه‌ته‌رێ بۆ دورستكرنا ریكه‌فتنا ئاشتیێ، چونكو ئیران وه‌لاته‌كێ براگماتیه و به‌رده‌وام ل گوهۆرینێ دا پێناڤ به‌روژه‌ندێن خوه. ژلایه‌كێ دیڤه هاتنا ڤێ بزاڤێ مه‌ترسی ل سه‌ر پاكستانێ هه‌نه به‌لێ سه‌ربۆرا زه‌نگینا پاكستانێ دشێت به‌رژوه‌ندیێن خوه بپارێزیت و تایبه‌ت بچووكرنا نفوزێ هندی ل ئەفگانستانێ.\nبێگومان ل معادلاتێن سیاسی دا زور جاران رێكه‌فتێن ژێر ب ژێر جهێ ل سه‌رراوه‌ستانێ نه، چونكو رۆلێ دبلۆماسیه‌تا گشتی لاوازه و گرنگی ب زانیارێن هه‌والگێری دهێته‌دان بۆ هندێ بشێن ئاراستا دورست یا هه‌ر بۆیه‌ره‌كێ بهێته زانین.\nده‌رئه‌نجامێن ئه‌ڤی بابه‌تی ئه‌مریكا وه‌لاته‌كه ب هووری دووڤچوونا به‌رژوه‌ندیێن خوه دكه‌ت و كار ل سه‌ر لاوازكرنا هه‌ڤركێن خوه دكه‌ت ل په‌یوه‌ندین ناڤده‌وله‌تی دا و چ بوهایێن سیاسی و ئایدولۆژی یێن جێگیر نینن و حازره هه‌رده‌می قوربانیێ ب هه‌ڤالێن خوه بده‌ت پێناڤ مانا ل په‌رتووكا (مأساه سیاسه القوی العظمی) یا جۆن میرشایمر ئاماژه ب چه‌ندین خالێن گرنگ دهێته‌دان بۆ مانا ده‌وله‌تێ وه‌كو هێزه‌كا كاریگه‌ر ل سیسته‌مێ جیهانی دا و خالا هه‌ری گرنگ مانا ده‌وله‌تێ ئارمانجا سه‌ره‌كی یه، له‌ورا ئه‌ڤا ل ئەفگانستانێ روودایی ل چارچووڤێ وێ هه‌ڤكێشێ ئه‌م دشێن بخوینن كو پتر ژ هۆكاره‌كی هه‌بووینه بۆ ئه‌ڤان رویدانان و نابیت ئه‌م ژ ئێك لاڤه ته‌ماشه‌ی بۆیه‌رێ بكه‌ن، لێ دیسا ژی ژینگه‌ها ناڤخوه‌یا ده‌وله‌تێ زۆر كاریگه‌ریا خوه هه‌یه بۆ خواندنه‌كا ب ساناهی، چونكو سیاسه‌تا ناڤخوه زۆر كاریگه‌ری ل سه‌ر سیاسه‌تا ده‌رڤه هه‌یه و پێدڤیه ئه‌م ل هه‌رێما كوردستانێ تایبه‌ت دورستكه‌رێن بریارێ خواندنه‌ك لۆژیكی سیاسی بۆ بۆیه‌ران بكه‌ن بۆ هندێ ل ئاینده‌ی دا ئه‌م نه‌بن قوربانی یاریه‌كا ب ڤی ره‌نگی د نافبه‌را وه‌لاتێن هه‌رێمایه‌تی و ناڤده‌وله‌تی دا، چونكو گورانكاریێن گەلەك ب له‌ز دورست دبن و ئه‌م بۆ هه‌ر بژارده‌یه‌كێ به‌رهه‌ڤیێن خوه بكه‌ن تایبه‌ت مژارا ڤه‌كێشانا هێزێن ئه‌مریكی ژئیراقێ.\nسه‌رۆكێ كۆمه‌لا ئه‌كادیمیێن زانستێن سیاسی ل دهۆكێ


خوێندكارانی وه‌رگیراو له ماسته‌ر ده‌ست به خوێندن ده‌كه‌ن – گه‌شه‌پێدان\nماڵه‌وه/ خوێندن و په‌روه‌رده/خوێندكارانی وه‌رگیراو له ماسته‌ر ده‌ست به خوێندن ده‌كه‌ن\nبه‌مه‌به‌ستی پێدانی زانیاری و ڕونكردنه‌وه‌ی سیسته‌م و ڕێنماییه‌كانی خوێندنی باڵا له‌سه‌ر خوێندنی خوێندكارانی ماسته‌ر له زانكۆی پۆلیته‌كنیكی سلێمانی بۆ ساڵی خوێندنی 2017-2018، بەئامادەبوونی بەڕێز یاریدەدەری سەرۆکی زانکۆ بۆ کاروباری زانستی و خوێندنی باڵا و ڕێکخەرانی خوێندنی باڵای کۆلێجەکان، رۆژی 15 ی تشرینی یه‌كه‌می 2017 له كه‌مپی كۆلیجه ته‌كنیكییه‌كانی زانكۆی پۆلیته‌كنیكی سلێمانی ، كۆبوونه‌وه‌یه‌ك ئه‌نجامدرا له‌گه‌ڵ ھەموو ئەو خوێندکارانەی ماستەر کە مامەڵەی دەستپێکردن بە خوێندنەکانیان تەواوبووە.\nله‌سه‌ره‌تادا پ.ی.د.سۆران سه‌عید یاریده‌رده‌ری سه‌رۆكی زانكۆ بۆ کاروباری زانستی و خوێندنی باڵا چه‌ند وته‌یه‌كی پێشكه‌شكرد، كه تیایدا باسی له گرنگی قۆناغه‌كه و ئه‌و گۆرانكاریی و رێنماییه نوێیانه كرد كه له‌لایه‌ن وه‌زاره‌تی خوێندن باڵا و توێژینه‌وه‌ی زانستییه‌وه ئه‌نجامدراون و هیوای خواست به‌پێ ی پلانی داڕێژراو سه‌رجه‌م كۆرسه‌كان ته‌واو بكرێن و ساڵیكی پڕ زانست و زانیاری بێت بۆ هه‌موو لایه‌ك.\nدواتر له‌لایه‌ن مامۆستایان پسپۆڕه‌وه روونكردنه‌وه‌ی ته‌واویان پێشكه‌شكرا سه‌باره‌ت وه‌رزه‌كانی خوێندن و وانه گشتییه‌كان و وانه تایبه‌ته‌مه‌نده‌كانی خوێندنی ماسته‌ر، هه‌روه‌ها ئاماژه‌شیان به‌وه‌دا كه له 10/16 یه‌كه‌م وانه‌ی كۆرسی یه‌كه‌می ماسته‌ر ده‌ست پێده‌كات.\nله‌كۆتاییدا وه‌رگیراوانی ماسته‌ر سه‌رجه‌م تێبینی و  پرسیار و را و بۆچوونه‌كانیان خسته‌ڕوو.


ئاگرگرتنی ناوچە دارستانییەکانی شاری سەلاسی باوەجانی سازمانی خه‌بات کوردستانی ئێران\nپێنچ شه‌مه 27 جۆزه‌ردان 2721\nئاگرگرتنی ناوچە دارستانییەکانی شاری سەلاسی باوەجانی\nبەشێکی بەرین لە ناوچە دارستانییەکانی شاری سەلاسی باوەجانی، ئاگری گرتووە و بەرپرسانی ڕژیم لە حاست ئەم کارەساتەدا کەمتەرخەم و بێدەنگن.\nبەپێی وتەی چالاکێکی ژینگەپارێز، ئاگرگرتنی بەرزاییەکانی دارستانی سەلاسی باوەجانی ماوەی پێنج ڕۆژە بەردەوامە و تا ئێستاش دامەزراوە حکوومەتییەکان هیچ هەوڵێکیان بۆ کوژاندنەوەی ئەم ناوچەیە نەداوە.\nبەهۆی ئەوەی کە ئەم ناوچەیە ڕێگایەکی ئەستەمی هەیە و ڕۆیشتن وکوژاندنەوەی ئاگرەكە لەلایەن خەڵکی ئاساییەوە ئەستەمە و پێویستی بە فڕۆکەی ئاگرکوژاندنەوەیە، بەڵام بەرپرسانی حكومەتی تا ئێستا هیچ هەوڵێکیان نەداوە.\nکەمتەرخەمی و گوێ نەدانی بەپرسانی ڕژیم بەم ناوچەیە، بۆتە هۆی دەربڕینی ناڕەزایەتی هاووڵاتیان و چالاکانی ژینگەپارێز.\nئەمە یەکەم جارو دواجار نەبووە و ناوچە دارستانییەکانی کوردستان بەردەوام لەئاگردا دەسووتێن و دەستی هێزەکانی ڕژیمی تێدایە. لەناوبردنی دارستان و ڕووبار و ژینگەی کوردستان لەلایەن ڕژیم لە ماوەی ئەم چەند ساڵەدا پەرەی سەندووە و چەندین چالاکی ژینگەپارێز بەهۆی کوژاندنەوەی ئاگر، گیانیان سپاردووە.\nڕێکه‌وت: 2021-05-29 08:16:14


مەزەندە دەکرێت فرەنەژادترین وڵاتی جیھان بێت\nویلایەتە یەكگرتووەكانی ئەمریكا ساڵانە لە 4ی تەمموزدا ئاهەنگی ڕۆژی سەربەخۆیی دەگێڕێت، كە ڕۆژی لەدایكبوونی ئەمریكایە وەك دەوڵەتێكی سەربەخۆ بەر لە 245 ساڵ، ئەمەش دوای ڕاگەیاندنی سەربەخۆیی و یەکگرتنی 13 ناوچەی داگیرکراو (مستعمرة)ی بەریتانیای گەورە.\nویلایەتە یەكگرتووەكانی ئەمریكا، كە گەورەترین هێزی ئابوری و سەربازییە لە جیهاندا، لە ئاكامی شۆڕشی نیشتەجێ ئەوروپییە سپیپێستەكان دژ بە داگیركاریی بەریتانی دامەزراوە، دواتر دەستووری ئەمریكا، كە لە ساڵی 1787 داڕێژراوە، سیستمی فیدڕاڵی جێگیركردووە، كە جیاكردنەوەی دەسەڵاتەكان لەخۆدەگرێت و لەوكاتەوە گۆڕانكارییەكی بنەڕەتیی بەسەردانەهاتووە.\n4ی تەمموزی 1776 چی ڕوویدا؟\nلەو ڕۆژەدا كۆنگرێس، كە نوێنەرانی 13 ناوچەی داگیركراو (مستعمرة)ی بەریتانی لەخۆدەگرت، ڕەزامەندیی نیشاندا لەسەر داڕشتەی كۆتایی ڕاگەیاندنی سەربەخۆیی، پاش گفتوگۆكردنێك، كە ماوەی دوو ڕۆژی خایاند.\nلە 100 ساڵی یەكەمدا، ئەمریكییەكان لەم ڕۆژەدا ئاهەنگیان نەدەگێڕا، بەڵام لە ساڵی 1870دا كۆنگرێس بۆ یەكەمجار 4ی تەمموزی وەك ڕۆژی نیشتیمانی و یەكێك لە پشووە فەرمییەكان دیاریكرد.\nسەرەتای ناكۆكییەكان كاتێك دەستیپێكرد كە پەرلەمانی بەریتانیا بڕیاری باج و ڕێوشوێنی توندی دەركرد، كە بووە هۆی توڕەیی ئەمریكییەكان، بەتایبەت لە ناوچەی داگیرکراوی ماساچوستس لە ڕۆژهەڵاتی وڵاتەكە، لە شوباتی 1775 بەریتانیا ماساچوستس-ی وەك “داگیرکراوێك كە لە حاڵەتی یاخیبووندایە” ناوبرد، لە نیسانی هەمان ساڵ یەكەمین شەڕی شۆڕشی دژ بە هێزەكانی بەریتانیا لە بۆستن سەریهەڵدا، كە ژمارەیەكی كەمی ناوچە داگیركراوەكان بەشدارییان كرد، بەڵام تا ناوەڕاستی ساڵی داهاتوو زۆرینەی ناوچە داگیركراوەكان چوونە پاڵ شۆڕشەكە.\nلەگەڵ خێرابوونی ڕووداوەكاندا نوێنەرانی ناوچە داگیركراوەكان لە كۆنگرێس كۆبوونەوە و جۆرج واشنتن-ی جەنەڕاڵی خانەنشینیان ڕاسپارد بە پێهێنانی سوپایەك، كە دەربڕی هەر 13 ناوچەكە بێت، كە دواتر بوونە ویلایەتە دامەزرێنەرەكان.\nسوپای نوێی ئەمریكا گەمارۆی بۆستن-ی دا و هێزەكانی بەریتانیای وەدەرنا، دواتر پێكدادان لەگەڵ هێزەكانی شانشینی یەكگرتوو لە زۆرینەی ناوچەكانی كیشوەرەكە لە كەنەداوە لە باكوور تا ساوس كارۆلینا لە باشوور سەریهەڵدا.\nلە 7ی حوزەیرانی 1776 كۆنگرێس لە بینای ویلایەتی پێنسلڤانیا، كە دواتر بە هۆڵی سەربەخۆیی ناوبرا، كۆبووەوە و ریچارد هێنری لی، نوێنەری ڤێرجینیا، پێشنیازێكی پێشكەشكرد، كە تیایدا داوای سەربەخۆیی ناوچە داگیركراوەكانی لە بەریتانیا دەكرد، لە 2ی تەمموزی هەمان ساڵ كۆنگرێس لە بەرژەوەندیی پێشنیازەكەی هێنری لی لەپێناو سەربەخۆیدا بڕیاریدا و لە 4ی تەمموز كۆنگرێس بەفەرمی سەربەخۆیی ڕاگەیاند.\nدوای بڵاوكردنەوەی ڕاگەیەنراوەكەش، ئەمریكییەكان لە چەند ویلایەتێك چوونە سەر شەقامەكان و بە بەرزكردنەوەی لافیتەوە ئەو پەیكەرانەیان خستەخوارەوە، كە دەربڕی سەروەری و قەڵەمڕەویی بەریتانیا بوو.\nبەڵام بەریتانیا لای خۆیەوە سەربەخۆیی ڕەتكردەوە و بەمەش تا پێنج ساڵی پاش ڕاگەیەنراوەكە شەڕ درێژەی كێشا، ئەمریكییەكان هاوپەیمانییان لەگەڵ فەرەنسا و ئیسپانیا و هۆزەكانی دانیشتوانە ڕەسەنەكان (هیندییە سوورەكان) پێكهێنا و لە باكوورەوە بەسەر بەریتانییەكاندا سەركەوتن، بەر لەوەی شەڕ لە باشوور چڕببێتەوە.\nلە تشرینی یەكەمی 1781 ئەمریكییەكان سەركەوتنێكی دیكەیان لە شەڕی بۆركتاون لە ویلایەتی ڤێرجینیا بەدەستهێنا، دوو ساڵ پاش ئەو سەركەوتنە، لە 3ی ئەیلولی 1783 بەریتانیا و ویلایەتە یەكگرتووەكان ڕێككەوتنی ئاشتییان لە پاریس واژووكرد و بەریتانیا دانینا بە سەربەخۆیی ئەمریكادا.\nبەئینگلیزی، (United States of America) کۆمارێکی دەستووریی فیدراڵییە، کە لە پەنجا ویلایەت و یەک ھەرێمی فیدراڵ پێکھاتووە، زۆربەی خاکی ئەم وڵاتە لە ناوەندی كیشوەری ئەمریکای باکووردایە، وڵاتەكە دەکەوێتە نێوان هەردوو ئۆقیانوسی ئارام و ئەتلانتیک، لە باکوورەوە لەگەڵ کەنەدا و لە باشوورەوە لەگەڵ مەکسیکدا ھاوسنوورە.\nڕووبەری ویلایەتە یەكگرتووەكان 9.83 ملیۆن كیلۆمەتر چوارگۆشەیە، ژمارەی دانیشتوانەكەی نزیكەی 333 ملیۆن كەسە، مەزەندە دەکرێت فرەنەژادترین وڵاتی جیھان بێت و ئەم جۆراوجۆرییە بەرھەمی کۆچکردنی ژمارەیەکی زۆر لە خەڵکی وڵاتانی ترە بۆ ئەو وڵاتە.\nلە کلتوری ژمارەیەك لە ویلایەتەکانی باشووردا ڕاگرتنی کۆیلە ڕێگەپێدراو بوو، بەڵام لە ویلایەتەکانی باکووردا وا نەبوو، بۆیە کاتێک ئەبراھام لینکۆڵن، نوێنەری زۆربەی ویلایەتەکانی باکوور و نوێنەری کۆمارییەکان لە ساڵی 1860دا بووە سەرۆک کۆمار، بانگەوازی لابردنی ئەو یاسا و کلتوورەی دا و ھەموو بەندەکانی بەپێی یاسا بە ئازاد هەژماركرد، ئەوە بووە ھۆی ئاڵۆزیی نێوان ویلایەتەکانی باکوور و باشوور، لە ساڵی 1861 ئاگری شەڕی ناوخۆ سەریهەڵدا و تا ساڵی 1886 درێژەی کێشا و تێیدا 620 ھەزار کەس کوژران، بۆیە بە خوێناویترین شەڕی مێژووی ئەم وڵاتە دەناسرێت، لە ئاکامدا باکوورییەکان سەرکەوتن و کۆیلەداری بەپێی یاسا نەما.\nجەنگە جیهانییەكان و قەیرانی گەورەی ئابوری\nلە جەنگی جیھانیی یەکەمدا، لە ساڵی 1914 ئەمریکا بێلایەن مایەوە، ئەگەرچی زۆربەی خەڵک پاڵپشتیی فەڕەنسا یا بەریتانیایان دەکرد، ئەمریکا لە ساڵی 1917 ھاوکاریی ھێزەکانی ھاوپەیمانانی کرد، بەڵام گرێبەستی کۆتایی جەنگ، کە لە پاریس واژووکرا، پەسەند نەکرد.\nلە ساڵانی 1920دا دۆخی وڵاتەكە بێهێزی ئابوریی بەدوای خۆیدا هێنا، بەهۆیەوە لە ساڵی 1929دا سستی ئابوری ڕوویدا و تێیدا یەک لە چواری خەڵک کار و پیشەی خۆیان لەدەستدا و ئەو ڕووداوە بە قەیرانی گەورەی ئابوری ناوبرا.\nلە جەنگی جیھانیی دووەم، ئەمریکا دیسان بێلایەن بوو، بەڵام پاش داگیرکردنی پۆلەندا لەلایەن نازییەکانەوە، ئەمریکا بە ناردنی پێداویستییەکانی شەڕ بۆ ھێزەکانی ھاوپەیمانان و دواتر کە ژاپۆن ھێرشی کردە سەر (پێرل هاربەر)ی ئەمریکا، وڵاتەكە بە فەرمی بووە ئەندامی ھاوپەیمانان و تێکەڵ بە شەڕ بوو.\nئەمریکا یەکەم وڵاتبوو دەستی گەیشتە چەکی ئەتۆمی و بۆ یەکەم جار لەسەر ھیرۆشیمای ژاپۆن تاقیکردەوە، بەمەش شەڕەکە بە کۆڵدانی ژاپۆن کۆتایی ھات.\nئاکامی شەر ئەگەرچی بردنەوە بوو لە ئەوروپادا، بەڵام ئەمریکای دوورترین وڵات، لەگەڵ ئەوەی لە گەرمەی شەڕەكەدا بوو، بەڵام دوورییەكەی لە مەیدانی جەنگ وایكرد بێ ئەوەی تووشی تێکچوونی ئابوری بێت، بە درێژایی شەڕ لە گەشەی ئابوری بەردەوام بوو، بەشێوەیەک پاش جەنگی جیھانیی دووەم، ئەمریکا بووە زلھێزی ئابوریی جیهان.\nجەنگی سارد و ململانێی ناوخۆ\nپاش جەنگی جیھانیی دووەم، ئەمریکا و سۆڤیەت کێبڕکێیان بوو بۆ گرتنی نازناوی زلھێزی جیھان، ئەم شەڕە بەرکەوتنی ڕاستەوخۆی تێدا نەبوو، ئەمریکا لەگەڵ کۆریای باکوور و چین لە ساڵی 1950 تاکو 1953 بەشەڕ ھات، کە بە شەڕی کۆریا دەناسرێت، لە ناوخۆشدا بەرەنگاری بزوتنەوە کۆمۆنیستییەکان دەبوونەوە.\nلە ساڵی 1961دا سۆڤیەت یەکەمین کەشتیی ئاسمانی نارد بۆ بۆشایی ئاسمان و ئەمە بە جۆرێک نیشانەیەکی پێشکەوتنی سۆڤیەت و ھەروەھا جێگەی مەترسی بوو بۆ ئەمریکا، بەڵام دواتر ئەمریكا بووە یەكەم وڵات بگاتە سەر مانگ.\nهەروەها کێبڕکێی ئەتۆمیی دوو زلھێزەکە لەم سەردەمەدا گەیشتە بەرزترین ئاستی خۆی، بەشێكی زۆر لە وڵاتان بەسەر دوو بلۆكەكەدا دابەشبوون، بەڵام دواجار جەنگی سارد بە لەیەکجیابوونەوەی کۆمارەکانی سۆڤیەت و كەوتنی بلۆكی سۆسیالیستی کۆتایی ھات.\nڕێكخراوی قاعیدە لە 11ی ئەیلولی 2001 زنجیرەیەک هێرشی لە شارەکانی نیویۆرک و واشنتن ئەنجامدا، كە نزیكەی سێ هەزار کوژراوی لێکەوتەوە، دوای ئەو هێرشانە ئەمریكا بە ھاوکاریی ناتۆ ھێرشی کردە سەر ئەفغانستان و تاڵیبان، دوو ساڵ دواتریش لە سەردەمی بوش-ی كوڕدا، ئەمریكا بەهاوكاری وڵاتانی هاوپەیمانی، هێرشی بۆ سەر ڕژێمەكەی سەدام حسێن لە عێراق ئەنجامدا و بە ڕوخاندنی ڕژێمی بەعس كۆتایی پێهێنا.\n1565 – دامەزراندنی یەكەم نشینگەی ئەوروپیی جێگیر لە ئەمریكای باكوور.\nسەدەكانی 17 و 18 – بەكۆیلەكردنی سەدان هەزار ئەفریقی و گواستنەوەیان بۆ ئەمریكا بۆ كاركردن لە كێڵگەكانی پەمو و توتن.\n1775- هەڵایسانی شۆڕشی ئەمریكا لەژێر فەرمانڕەوایی جۆرج واشنتن دژ بە داگیركاریی بەریتانیا.\n1787- داڕشتنی دەستوری ویلایەتە یەكگرتووەكان، كە لە ساڵی دواتردا چووە بواری جێبەجێكردنەوە.\nسەدەی 19 – سەركوتكردنی بەرگریی دانیشتوانی ڕەسەن (هیندییە سوورەكان) لە ئەمریكای باكوور دوای ئەوەی شەپۆلی كۆچی ئەوروپییەكان ئاستێكی بەرزی تۆماكرد و زۆرێكیان ڕوویان لە ناوچەكانی ڕۆژئاوا كرد.\nلە 1861 تا 1865 – جەنگی ناوخۆیی ئەمریكا، هێزە فیدڕاڵییەكان ڕوبەڕووی هێزی ویلایەتەكانی باشوور دەبنەوە و دواتر جەنگەكە قەدەغەكردنی كۆیلەكردنی لێكەوتەوە بەپێی هەمواری 13ی دەستوری ئەمریكا.\nلە 1929 تا 1933 – زیاتر لە 13 ملیۆن ئەمریكی سەرچاوەی بژێوییان لەدەستدەدەن بەهۆی هەرەسهێنانی بازاڕی دراوی وۆل ستریت لە نیویۆرك لە ساڵی 1929.\n1941- ژاپۆن هێرشێكی گەورە دەكاتە سەر كەشتیگەلی ئەمریكا لە پێرڵ هاربەر لە هاوایی، كە بووە هۆی چوونە ناوەوەی ئەمریكا بۆ نێو جەنگی جیهانیی دووەم.\n1954- لە دەستوردا جیاكردنەوەی ڕەگەزی لە قوتابخانەكاندا ڕەتدەكرێتەوە، جوڵانەوە و ناڕەزایی مەدەنی دەستیپێكرد بە ئامانجی پێدانی مافی مەدەنی بە ئەمریكییە ڕەشپێستەكان.\n1969- نایل ئارمسترۆنگ و باز ئالدرین وەك یەكەمین مرۆڤ لە گەشتێكی 100 كاتژمێریدا 384 هەزار كیلۆمەتریان بڕی و لەسەر ڕووی مانگ نیشتنەوە و بەم كارەیان ئامانجێكی گرنگی (ناسا)یان بەدیهێنا كە باڵادەستی ئەمەریكا بوو لە بەرامبەر سۆڤیەتدا.\n2001- هێرشەكانی سێپتەمبەر بۆ سەر نیویۆرك و واشنتن، كە بووە هۆی دەستپێكردنی “جەنگی دژ بە تیرۆر” و هێرش بۆسەر ئەفغانستان و عێراق.\n2008- هەڵبژاردنی باراك ئۆباما، وەك یەكەم سەرۆكی ڕەشپێست لە مێژووی ویلایەتە یەكگرتووەكاندا.\nپاپای ڤاتیكان هۆشداری دەدات و دەڵێت، “مرۆڤایەتی دووچاری گەردەلوولی دووەم دەبێتەوە بەهۆی گۆڕانی ئاووهەواوە”، ئاماژەی بە تێكستێكی كتێبی…\nپاش وەرگرتنی دۆسیەی داخستنەكەی چی چاوەڕوانی هەدەپە دەكات؟\nدۆسیەی هەڵوەشاندنەوەی پارتی دیموكراتی گەلان تەنها لەسەر كاغەز یان زمانی سیاسییەكاندا نەماوەتەوە، بەڵكو هەنگاوێكی دیكەی بڕیوە پاش پەسەندكردنی…


◄ ئەنجام: Found 493, page 1 of 50 Items per page: 🗐 1 🗐 5 🗐 10 🗐 25 🗐 50 🗐 100\n👁 ئی بابەتە 11,429 جارێ وینیان\n📕 1915 ve Sonrası پەڕتووکیانە\n📅 کاتوو تۆمارکەردەی May 21 2016 7:52PM\n👁 ئی بابەتە 2,921 جارێ وینیان\n9 yaşında tehcire uğrayan Adanalı Ermeni Manuel Kı [ زیاتەر... 👁] ✖ ✖ ✖ 0 0 ✖ 52% ✍ ر.س. 21-5-2016 19:52:03\n👁 ئی بابەتە 5,289 جارێ وینیان\n📅 20-12-2014 ڕاکەوت و ڕووداو\n📅 کاتوو تۆمارکەردەی Dec 20 2014 9:18PM\n👁 ئی بابەتە 11,625 جارێ وینیان\nŞengal ilçesi , Peşmerge , YPG ve ypj nin ortak op [ زیاتەر... 👁] ✖ ✖ 0 4 ✔ 66% ✍ ر.س. 20-12-2014 21:18:34\n👁 ئی بابەتە 11,716 جارێ وینیان\n👁 ئی بابەتە 2,857 جارێ وینیان\n✌ Abdullah Afşar (Reşo) شەھیدێ\n📅 کاتوو تۆمارکەردەی Jul 25 2014 9:07PM\n👁 ئی بابەتە 4,891 جارێ وینیان\n1964 Şırnak Cizre doğumlu, 1989 Cizre katılımlı, Y [ زیاتەر... 👁] ✖ ✖ ✖ 0 0 ✖ 54% ✍ ب.ج. 25-7-2014 21:07:04\n👫 Abdullah Karabax ژیونامە\n📅 کاتوو تۆمارکەردەی Feb 15 2015 3:39PM\n👁 ئی بابەتە 10,028 جارێ وینیان\n1955, Araban / Gaziantep. Düziçi Öğretmen Okulu ve [ زیاتەر... 👁] ✖ ✖ 0 0 ✔ 99% ✍ هـ.ب. 15-2-2015 15:39:38\n✌ Abdurrahman Erbaş (Cigerxwîn) شەھیدێ\n👁 ئی بابەتە 5,021 جارێ وینیان\n1973 Batman Gercüş doğumlu, 1992 Adana katılımlı, [ زیاتەر... 👁] ✖ ✖ ✖ 0 1 ✔ 66% ✍ ب.ج. 25-7-2014 21:07:04\n👁 ئی بابەتە 10,485 جارێ وینیان\n📊 ئامار بابەتەکێ 382,912\nفایلەی پێوەنیدارە 50,688\n🗄 سەرچەمەکێ 16,168


» تاریکه‌بازاڕی هه‌ورامی‌یه‌کان\n۲۵ تیر ۸۹\nئێواره‌ی ٨٩/۴/١٧ی هه‌تاوی له هۆڵی شاره‌داری سه‌وڵاوا کۆبوونه‌وه‌یک له ژێر ناوی ” شێعرو سیاوچه‌مانه ” له لایه‌ن ئه‌نجوومه‌نی فه‌رهه‌نگی ” رۆجیار ” به‌ڕێوه چوو . من بۆ خۆم له‌و کۆڕه‌دا ئاماده بووم . هه‌رچه‌ند خۆی له خۆیدا به‌ڕێو بردنی ئه‌و جۆره کۆڕانه ، ئاله‌م کاته‌دا ! جێگای رێز و پێ‌زانینه ، به‌ڵام چه‌ند خاڵێکی گرنگ وه‌ک ڕه‌خنه و گله‌یی ئه‌بێ باس بکرێ هه‌تا له داهاتوودا له به‌ڕێوبردنی ئه‌و جۆره کۆڕانه ڕ‌ه‌چاو بکرێ :\n۱- لاوازیکی زۆر له به‌ڕێو بردنی کۆڕ له‌لایه‌ن کۆڕگێره‌وه به‌دی ئه‌کرا ، له دره‌نگ ده‌ست‌پێکردنی کۆڕ هه‌تا نه‌بوونی هه‌م‌ئاهه‌نگی له نێوان پێشکه‌ش کردنی به‌رهه‌مه‌کان ، هه‌تادرووست کارنه‌کردنی سیستمی ده‌نگ ، … ، هه‌موو بووبووه مایه‌ی لاوازی به‌ر چاوی کۆڕ .\n۲- به‌ڕیزێک له سه‌ره‌تای کۆڕه‌که‌دا وه‌ک به‌ر پرسی ئه‌نجوومه‌نی فه‌رهه‌نگی ” ڕۆجیار ” له ووته‌یکی درێژدا ، – که دێڕ و بابه‌تی وای بوو دووپات و چه‌ند پاتی ئه‌کرده‌وه – هه‌ر به زۆر خه‌ریک بوو ئه‌و ته‌عریفانه‌ی که خۆی له فاکته‌ری فه‌رهه‌نگ و … هه‌بووی ، وه‌ک ڕاست‌ترین و بێ هه‌ڵه‌ترین بابه‌ت بیدا به ده‌رخواردی ئاماده‌بووان !\n۳- به داخه‌وه ئه‌ده‌بیاتی هه‌ورامی هه‌تا ئێستاش نه‌یتووانیوه خۆی له حه‌ساری ئه‌ده‌بی کلاسیکیه‌وه ئاودیووی نوێ بوونه‌وه بکات‌و ، تا ڕادایکی زۆر به‌ر چاو ، له پێش چوون به‌ره‌و دونیای ئه‌ده‌بیاتی مۆدێرن ، له ئه‌ده‌بیاتی سۆرانی به جێ‌ماوه‌و دوا که‌وتووه ! له‌م کۆڕه‌دا نامۆ بوون و غه‌ریب بوونی شێعری تازه له به‌رانبه‌ر شێعره کلاسیکه‌کانی هه‌ورامی ، به ڕوخساری ئاماده‌بووانه‌وه دیار بوو .\n۴- له میانه‌ی کۆڕه‌که‌دا چه‌ند به‌رهه‌مێکی لێکۆڵینه‌وه خوێنرایه‌وه ، که وا ئه‌زانم جیا له‌وه‌ی که ۵۰ له ۱۰۰ی ئاماده‌بووان نه‌خوێنه‌وار بوون و ته‌نیا بۆ بیستنی سیاوچه‌مانه هاتبوون! ، کاکی نووسه‌ریش ئامانجی ته‌نیا خۆهه‌لکێشان و خۆنیشاندان بووبێت ! ، ئه‌نا شوێنێکی وا که‌ی جێگای خوێندنه‌وه‌ی بابه‌تی وایه .\n۵- مامۆستایکی ئایینی له لایه‌ن کۆڕگێڕه‌وه بانگهێشت کرابوو که به‌داخه‌وه بێ ئه‌وه‌ی له بوواری ئه‌ده‌بیاتدا خاوه‌ن زانیاری بێت ، له ووتارێکی درێژ و ماندوو که‌رانه‌دا پێی وا بوو که شێعر و ئه‌ده‌بیاتی نوێ ” مجهول ” ه و ” مبتدا و خبر “ی نییه! و گوایه ئه‌و له‌و جۆره شێعرانه تێ ناگات و چۆن ئه‌و خۆی به به‌ر پرس ئه‌زانێ! ئه‌بێ ” نهی از منکر ” بکات و … !\n۶- سه‌یر بوو به لامه‌وه ئاماده‌بووان هه‌ر کات که‌سێ بانگهێشت ئه‌کرا که به‌رهه‌مێک بخوێنێته‌وه یان سیاوچه‌مانه‌یێک بڵێت ! ، به چه‌پڵه لێدان به‌ره‌وپیری ئه‌ڕۆیشتن ! که‌چی دووایی گوێیان لێ نه‌ئه‌گرت که چی ئه‌ڵێ و باسی چی ئه‌کات . هه‌موو ئاماده‌بووان ئه‌یانکرد به هه‌را و قسه کردن ، هۆڵیش ئه‌بوو به تاریکه بازاڕی هه‌ورامیه‌کان !


سه‌رپه‌رشتیاری ئیداره‌ی گه‌رمیان له‌گه‌ڵ نوێنه‌ری ژماریه‌ك یانه‌ی وه‌رزشی كۆبوه‌وه \nئه‌مڕۆ (8ی ئابی 2018) سه‌رپه‌رشتیاری ئیداره‌ی گه‌رمیان له‌گه‌ڵ نوێنه‌ری یانه‌ی وه‌رزشی (كفری، رزگاری، تیپه‌میلییه‌كانی سه‌رقه‌ڵا) كۆبوه‌وه، سه‌باره‌ت به ئه‌نجامدانی ژماریه‌ك پرۆژه‌ی خزمه‌تگوزاری كه له‌لایه‌ن كۆمپانیای گازپرۆمه‌وه بۆیان ئه‌نجامده‌درێت.\nله كۆبووه‌كه‌دا، سه‌ڵاح كوێخا سه‌رپه‌رشتیاری ئیداره‌ی گه‌رمیان رایگه‌یاند، له ماوه‌ی چه‌ند ساڵی ربردوودا تاكه داواكاری ئێمه له كۆمپانیای گازپرۆم هاوكاری پرۆژه‌ی وه‌رزشی بووه به تایبه‌ت یانه‌كانی سنوره‌كه و سوربوین له‌سه‌ر داواكارییه‌كانمان ئه‌وه‌بوو خۆشبه‌ختانه كۆمپانیاكه له ئێستادا بڕیاری داوه له‌سه‌ر جێبه‌جێكردنی ژماریه‌ك پرۆژه كه له‌سه‌ر ده‌خسته‌ی خۆتان وه‌ك یانه‌كان ئه‌نجامدی ده‌دات.\nووتیشی، به‌و پرۆژانه كه خۆی ده‌بینێته‌وه له دابینكردنی پێداویستی وه‌رزشی و چاككردنه‌وه‌ی یاریگا و دابینكردنی خزمه‌تگوزاری بۆ شوێنه وه‌رزشییه‌كان، به‌شێك له پێداویستی یانه‌كانی سنوره‌كه پڕده‌كاته‌وه.\nئه‌وه‌شی خسته‌ڕوو، ئیداره‌ی گه‌رمیان وه‌ك هه‌میشه هاوكار و پشتیوان ده‌بێت بۆ ئه‌وه‌ی بواری وه‌رزش له سنوره‌كه گه‌شه‌ی زیاتر به‌خۆیه‌وه ببینێت و یانه‌كانی سنوره‌كه پله‌ی باشتر به‌ده‌ستبهێنن.\nله‌به‌رامبه‌ردا، نوێنه‌ری یانه‌كان سوپاسی سه‌رپه‌رشتیاری ئیداره‌ی گه‌رمیانیان كرد بۆ هه‌وڵه‌كانی و ئه‌وه‌یان خسته‌ڕوو، ئه‌وان هه‌موو هه‌ولێك ده‌ده‌ن وه‌رزش له سنوره‌كه به‌ره‌وپێشه‌وه ببه‌ن و نازنای باش بۆ گه‌رمیان به‌ده‌ستبهێنن.\n 309 جار خوێندراوه‌ته‌وه


دەستکەوتەکانی پەیمانی تاران-پەکین/ چنینی نوێ هێزە ناوچەیی و جیهانییەکان - Mehr News Agency\nAP ١٤٠٠ Farvardin ١٦ ١٢:٢٧\nNews Code 36678\nئەندامی کومیتەی نەتەوەیی پێوەندییەکانی ئەمریکا و چین بۆ مێهر:\nئەندامی کومیتەی نەتەوەیی پێوەندییەکانی ئەمریکا و چین پێی وایە واژۆی پەیمانی هاوکاری گشطی تاران و پەکین گۆڕانکاریەکی گەورە لە بواری نێودەوڵەتییە و هەوڵەکانی واشنتۆن بۆ گۆشەگیر کردنی ئێران کاریگەر نییە.\nئاژانسی هەواڵی مێهر، گرووپی نێودەوڵەتی: ساڵی 1400 دەتوانێت ساڵێکی تایبەت بە ئاسیا وەسف بکرێت. ساڵێک کە لە ڕۆژانیی سەرەتایی دوو هێزی ڕۆژاوا و ڕۆژهەڵاتی ئاسیا پەیمانێکی 25 ساڵەیان بۆ تۆکمە کردنەوەی هاوکارییە دوولایەنەکان لە بواری جیاواز واژۆ کرد. ئێران هێزی یەکەمی ڕۆژاوای ئاسیا لە بواری جیاواز وەکوو دەسەڵاتی سەربەخۆ، سەرچاوەی سروشتی، سەقامگیری، ئاسایش و قووڵایی ستراتیژیک و چین هێزی یەکەمی ڕۆژهەڵاتی ئاسیا و ئابووری دووهەمی جیهان پەیمانێکیان بۆ پەرەپێدانی هاوکارییەکان واژۆ کرد کە ئەو پەیمانە لەگەڵ کاردانەوەی مێدیا ئەمریکی و ئیسرائیلییەکان و دەسپێکردنی بێ بایەخ نیشانیدانی بەرەوڕوو بووەوە.\nچین کە پێشتر بە ئەنجامی پڕۆژەی یەک ڕێگا یەک قایش دەیەویست بە ژیاندنەوەی ڕێگای ئاورێشم هەبوونی ئابووری خۆی لە جیهان پەرەپێبدات ئێستا بە واژۆی ئەو پەیمانە دەرفەتی نوێ لە بەردەم خۆی دەبینێت.\nوڵاتێک کە پێشتر وتبووی تا ساڵی 2025 دەبێتە گەورەترین ئابووری جیهان و لەم دواییەشدا ڕایگەیاندووە کە ئەو ڕووداوە زووتر لە کاتی پێش بینی کراو ڕوو دەدات، بۆ گەییشتن بە ئامانجەکانی دەستی هاوکاریی بەرەو لای ئێران درێژ کردووەتەوە.\nشوێنگەی ژێئۆپۆلیتیکی ئێران لە ڕۆژاوای ئاسیا بووەتە هۆی ئەوەی کە تا وڵاتانێکی زۆر بەدوای هاوکاری لەگەڵی بن و لەم پێوەندیەدا وڵاتانی ڕۆژاوایی بە هەڵە ساڵانێکی بەردەوامە بەدوای ئەوەن تا لە جیاتی هاوکاری لە ڕێگای فریکارییەوە لە ئێران شوێنێک بۆ خۆیان بدۆزنەوە.\nهۆکاری نیگەرانی هەندێک لایەن لە پەیمانی هاوکاری ئێران و چین ئەوەیە کە بە واژۆی ئەو پەیمانە و هاوکاری بەربڵاوی پەکین و تاران گەمارۆکانی ئەمریکا دژی ئێران کاریگەریان نامێنێت.\nبۆ شرۆڤەی باشتری ئەو پەیمانە هاوکارییە لەگەڵ جی چون زو مامۆستای زانستە سیاسییەکان و پێوەندی نێودەوڵەتی زانکۆی باکنل ی ئەمریکا گفتوگۆیەکمان ئەنجام دا.\nجی چون زو لە ئەندامانی کومیتەی نەتەوەیی پێوەندییەکانی ئەمریکا و چینە کە لە ساڵانی 2013 بۆ 2017 بەرپرسی دامەزراوەی چین لە زانکۆی باکنل بووە و پێشتریش لە زانکۆی بریجپۆرت، زانکۆی همیلتۆن و زانکۆی کارۆلینای باشووری وانەی وتووەتەوە. ناوبراو هەروەها پێشینەی وانە وتنەوە لە زانکۆی شانگهای لە بواری خوێندنەوە نێودەوڵەتییەکانیشی هەیە. ناوبراو سەبارەت بە سیاسەتی دەرەوەی چین و پرسە نێودەوڵەتییەکان زیاتر لە 10 کتێبی نووسیوە.\nدەقی ئەو گفتوگۆیە بە شێوەی خوارەوەیە:\nهەر ئەو جۆرە کە ئاگادارن ئێران و چین پەیامنێکی گشتگیریان بۆ هاوکاریی ئەمنیەتی و ئابووری واژۆ کردووە هەندێک کارناسان پێیوا وایە کە بە واژۆی ئەو پەیمانە هەوڵەکانی ئێران بۆ گۆشەگیر کردنی ئێران شکستی هێناوە، بەم حاڵەوە شیکاری ئێوە لە واژۆی ئەو پەیمانە چییە؟\nواژۆی ئەو پەیمانە نەک لە کەشی سیاسی ڕۆژهەڵاتی ناڤین بەڵکوو لە کەشی سیاسی ئێستای نێودەوڵەتیش ڕووداوێکی تایبەت دێتە ئەژمار. بەتواوەتی دیارە کە ڕکابەری ئەمریکا و چین یەکێک لە پرسە بەرچآوەکانی ئەو ڕێککەوتننامەیەیە. دەتوانین بڵێین کە دەوڵەتی ئەمریکا لە ئەو پێشکەوتنە (واژۆی پەیمانی نێوان ئێران و چین) زۆر بێ هیوا بووە چونکوو شوێنگیری کردنی پرسی ئێران بۆ دەوڵەتی بایدن دژوارتر دەکاتەوە.\nبە بڕوای من بە واژۆی ئەو پەیمانە شوێنگەی ژێئۆپۆلیتیکی ئێران بەدڵنیاییەوە پەرە دەستێنێت و جگە لە ئەوە هاوکاریی گشتگیری ئێران و چین لە بەشی وزە و ئابووری دەبێتە هۆی بێ کاریگەر بوونی گەمارۆکانی ئەمریکا لە دژی ئێران.\nبە ڕای ئێوە چ هۆکارگەلێک بوونەتە هۆی ئەوەی کە چین خوازیاری واژۆی ئاوەها پەیمانێک لەگەڵ ئێران بێت؟\nپێم وایە هەم چین و هەم ئێران خوازیاری ئاوەها ڕێککەوتنێک بن. بە پێی ئەوەی کە پێوەندییەکانی ئەو دوو وڵاتە لەگەڵ ئەمریکا زیاتر لە ڕابردوو کەم بووەتەوە، هەم تاران و هەم پەکین ئەبێ ئەو هەستەیان هەبێت کە زیاتر بەرژوەندییەکانیان لێک نزیک بووەتەوە.\nسەبارەت بە چینیش دەوڵەتی بایدن بەدوای ڕاکێشانی هاوپەیمانان و هاوبەشەکانی ئەمریکا بۆ ڕووبەڕوو بوونەوەی کێشەی چینە و لەلایەکی تریشەوە چین خەریکی دووپات کردنەوەی ستراتیژی ئەمریکا بۆ هاوکاری لەگەڵ دۆستانی خۆی وەکوو ڕووسیا، ئێران، پاکستان و کۆریای باکوور بۆ پێکهێنانی بەرەیەکی یەکگرتوو بەرانبەر ئەمریکایە.\nهەندێک لە بەرپرسانی ئەمریکا سەبارەت بە پەیمانی هاوکارییەکانی ئێران و چین نیگەرانیان دەربڕیوە، بە ڕای ئێوە بۆچی ئەمریکا و یا وڵاتانی دیکە ئەبێ نیگەرانی ئاوەها ڕێککەوتنێک بن؟\nهۆکاری سەرەکی نیگەرانیی ئەوان ئەوەیە کە بە واژۆی ئەو پەیمانە و هاوکارییە بەربڵاوەکانی ئێران و چین گەمارۆکانی ئەمریکا ژی ئێران بێ کاریگەر دەبن. ئەو وڵاتانەی کە نیگەرانی ئاوەها پەیمانێکن، نیگەرانی بەرز بوونەوەی دزەی چین لە ڕۆژهەڵاتی ناڤینیشن.\nئێوە دۆخی ئاڵۆزییەکانی نێوان چین و ئەمریکا لە سەردەمی سەرۆک کۆماری جۆبایدن چۆن لێک دەدەنەوە؟ ئایا ئەو ئاڵۆزیانە لە ئەم دەورەیە توندتر دەبێتەوە یا ئەوەی کە پێوەندییەکانی پەکین و واشنتۆن باشتر دەبێت؟\nبە پێی کێشە پێکهاتەیی و ئایدۆلۆژیکییەکان، ئاڵٶزییەکانی نێوان ئەمریکا و چین هەر درێژەیان دەبێت. ئەگەرچی بایدن حەزی کەمتری لە گرتنە بەری ڕوانگەی تاک لایەنە و ڕووبەڕوو بوونەوەی چێنە بەڵام سەرەڕای ئەوە ناوبراو زیاتر سیاسەتێکی بەرانبەر بە چین گرتووەتە بەر کە ترامپ گرتبوویە پێش، بەم پێیە دوور لە چاوەڕوانییە کە لە کورت ماوەدا پیشکەوتنێک لە پێوەندییەکانی ئەمریکا و چین ببینین.


کوردیپێدیا - بڕیار حەسەن\n👫 بڕیار حەسەن | 🏷 پۆل: کەسایەتییەکان | زمانی بابەت: 🏳 کوردیی ناوەڕاست\nلەدایکبووی ساڵی 1987ە و خەڵکی گوندی ناوگردانناوگردانی سەر بە شارۆچکەی سەید سادقسەید سادقە و خوێندکاری کۆلێژی زانستە لە زانکۆی سلێمانیزانکۆی سلێمانی پاش ئەوەی لە خۆپیشاندانەکانی رۆژی 02-01-201402-01-2014ی سەیدسادق بریندار کرا، پاشان ڕەوانەی نەخۆشخانەی سلێمانی کراو لەوێ گیانی لەدەست دا.\n📅 رۆژی کۆچی دوایی: 02-01-2014\n➕ ئەم بابەتە لەلایەن: (هاوڕێ باخەوان)ەوە لە: Jan 2 2014 8:13PM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Jan 2 2018 3:16PM باشترکراوە\n📷 فایلی وێنە 1.0.1 24 KB Jan 2 2014 8:13PM هاوڕێ باخەوان\n1. 👁 سەنتەری کورد-ئەمریکا ناوەندە جیهانیەکان لەسەرکوتی خۆپیشاندەرانی هەرێم ئاگادار دەکاتەوە\n2. 👁 شەهیدکردنی بڕیار حەسەن مەحکوم دەکەین


گەشتێک بە هێلی فلای ئۆلۆمپیک …. – Denegkan\nگەشتێک بە هێلی فلای ئۆلۆمپیک ….\nbydengekan\tJuly 18, 2013\tگشتی\nگەشتێک بە هێلی فلای ئۆلۆمپیک… ڕۆشتن و گەڕانەوە… دواپلەی بێ پرانسیبی!\n٢٥/٦/٢٠١٣ بریار بوو کاتژمێر ٢ ی دوای نێوەرۆ فرۆکە بەرەو سلێمانی بەڕێبکەوێت، بۆ ئەو مەبەستە بەر لە سێ سەعات لە کاتی دەرچونی فرۆکەکە، ریزی گەشتیاران لە فرۆکەخانەی ستۆکۆکهۆڵم درێژو درێژ تر دەبوو، کە هەواڵی دواکەوتنی فرۆکەکە، خۆی خزاندە ناو ریزی گەشتیارانەوە… هێشتا هەر باسی داوکەوتنی فرۆکەکەبوو، باسی هێڵە خراپەکان و بێ پرانسیبی کۆمپانیا فرۆکەوانییە کوردیەکان بوو، باسی بەسوک روانینی ئەم کۆمپانیا چاوچنۆک و گرانبەهایانە بوو، بەرامبەر بە گەشتیارانی کە هەوڵی دواکەوتنی بۆ ماوەی زیاتر لە چوار سەعات، زوربەی هەرە زۆری گەشتیارانی نیگەران کرد… سەیر ئەوە بوو هیچ کەسێک نەیدەزانی و بۆ فرۆکەکە داوادەکەوێت، ئایا فرۆکەکە کێشەی تەکنیکی هەیە؟ ئایا کەش و هەوا گونجاو نییە؟ ئایا کرێکاران و کارمەندانی مانیان گرتووە… هیچ سەرچاوەیەک دەست نەدەکەوێت هۆکاری ئەم دواکەوتنە رابگەیەنێت… ئەم مامەڵەیە زۆر لە دواکەوتنی فرۆکەکە خراپتر بوو… هەروەها وەرگرتنی جانتاو بارکردنی بەردەوام بوو بۆ ئەوەی دەست بەسەراگرتنی جانتاکان ببنە بارمتەی مانەوەی گەشتیاران… لەوەش خراپتر لەسەر راوروتی ئاشکرای خۆیان بەردەوام بوون ئەگەر دەیان گەشتیار کێشی جانتاکانیان ١٠ کیلۆ کەمتر بوایە، بەڵام گەشتیارێک یەک دوو کیلۆی زیاد بوایە، دەبوو بەپارە سزا بدرێت، کەچی راگرتنی گەشتیاران بۆ ماوەی پێنج سەعات، هیچ قەرەبوویەکی نەبوو!! دیارە هەر کاتێک و لەهەرشوێنیکی دنیادا گەشتیک دوا بکەوێت زوو هەوڵ و هۆکاری دواکەوتنەکە رادەگەیەنرێت و ئەگەر ئەم دواکەوتنە زۆر بخایەنێت ئەوا گەشتیاران قەرەبوو دەکرێنەوە…بەڵام بەرپرسانی کۆمپانیای گەندەڵ و بێ پرانسیبی فلای ئۆلۆمپیک… ئەوەی بۆیان گرنگ نەبوو راستگۆیی و بەرپرسیاریەتی بوو بەرامبەر گەشتیارانیان و داوکەوتنیان، نواندنی وەفا بوو بۆ گەندەڵی و چاوچنۆکی… دوای نزیک بە پێنچ سەعات دواکەوتن فرۆکە کەوتە جوڵە… فرۆکەیەکی کۆنی جێناخۆش… بی خزمەتگوزاریەکی باش،… سەرئەنجام فرۆکە لە جێگای کاتژمێر هەشتی شەو سەعات یەکی شەو گەیشتە سلێمانی…گەڕانەوەش لەوە خراپتر.\nهەروەها بڕیار بوو ٩/٧/٢٠١٣ کات ٨:٥٠ فڕۆکەکە بەر ستۆکهۆڵم بەرێبکەوێت… هێشتا ریزی گەشتیاران خامۆش بوو… کە نیگەرانی سزای ئەو کەسانەی کێشی زیادیان هەبوو، هۆڵی چاوەراونی خستە جوڵە. زۆرێک لە گەشتیاران نیگەران بوون لەو مامەڵەیە، بەتایبەت بۆ هێڵێک کە نەکاتی دەچوونی و نەکاتی گەرانەوەی دیار نییەو هەمیشە دوادەکەوێت و هیچ خزمەتگوزاریەکی گونجاوی نییە، هەروەها فرۆکەیەکە تابڵێی نائاسودەو کۆنە و هیچ بەرپرسیاریەتێک هەڵناگرێت بەڵام لە کیلۆیەک کێشی زیاد خۆش نابێت… کاتژمێر بوو بە ٩ هێشتا گەشتیاران لە هۆڵی چاوەروانیدا بوون و پشکنینیش بەردەوام بوو… سەرئەنجام دیسان پاش نزیکەی سەعاتێک لە دواکەوتن، گەشتیاران بەرەو فرۆکەکە بەڕێکەوتن و هەموویان چاوەروان بوون دوای سەرکەوتنی تەواوی سەرنشینەکان، فرۆکەکە دەست بکات بەجوڵەو بەڕێبکەوێت… بەڵام دیسان بێ راگەیاندنی هیچ هۆیەک و بێگوێدانە دۆخی گەشتیاران و دەیان مناڵ و گەرمای ناو فرۆکەکە… فرۆکەکە لە جێگای خۆی وەستا بوو… ماوەی زیاتر لە کاتژمیرێک دیسان هەواڵێک لە رۆشتنی فرۆکەکە نەبوو… ئەمە زۆرێک لەسەرنشینەکانی نیگەران و تورە کرد، هەریەکە لە جێگای خۆیەوە نارەزایی دەردەبڕی، هەر کەسە باسی بیرەوەری ناخؤشی خۆی لەگەڵ ئەم هێڵانە دەکرد، کە سەرئەنجام بە دەستپێشکەری چەند گەشتیارێک ئەم چاوەروانییە بێ پاساوە بەرەو تەقینەوە رۆشت و کەوتنە نارەزایەتی دەربڕین لەدژی ئەم مامەڵە ناتەندروست و نائینسانییە. زوربەی هەرەزۆریان دەیانوت دادەبەزین و سەفەر ناکەین… تەنانەت سەرباری رێگری زۆری تیمی فرۆکەکە و کارمەندانی فرۆکەخانە ژمارەیەک لە گەشتیاران دابەزین و کەوتنە نارەزایەتی دەربرێن بەدژی ئەم سوکایەتیەی کە ئەم هێڵانە بە گەشتیارانی دەکەن… دوای بێنەو بەردەیەکی زۆر لە جیاتی بەرپرسانی فرۆکەو فرۆکەخانەکە، هۆکارو پاساوی راستی رابگەیەنن، کەوتنە درۆی شاخدار… دەیانوت پلەی گەرما سەرو ٤٠%ە بۆیە ناتوانرێت فرۆکەکە برفێت… ئەمە لە کاتێکدا هەموو کەس دەزانێت پلەی گەرمای، بەغدا، کویت و سعودیە دەیان شوێنی تری دنیا… زۆر لەوە زیاترە و گەشتیش راناوەستێت… پاشان وتیان کێشەی بەنزینیان هەیە، کە ئەمەش درۆیەکی تری شاخدار بوو…چونکە ماوەیەکی زۆر لەبەردەست بوو تا بەنزین وەربگرن… ئەم بێنەو بەردەیە، نارەزایەتی گەشتیاران لە لایەک و درۆ کاربەستانی فرۆکەو فرۆکەخانەکەو هەڕەشەو چاوسورکرنەوەیان لە گەشتیاران هەر بەردەوام بوو کە پاشان دوای نزیک بە سێ کاتژمێر دواکەوتن، لەژێر گوشاری سەرنشینەکاندا فرۆکەکە ناچار بوو دەست بکات بەجوڵە… فرۆکە رۆشت بەڵام ئەمجارە نە بە ئاراستەی شوێنی مەبەست و ویستی گەشتیاران کە ستۆکهۆڵم بوو، بەڵکە بەبیانویی وەرگرتنی بەنزین بەرەو وارشۆی پۆڵۆنیا رۆشت و لەویش نزیکەی ٤٥ دەققەیەک وەستا… ئەمە لە کاتێکدا درۆی وەرگرتنی بەنزینیان هێنایە گۆڕی کە ماوەی نێوان سلێمانی بۆ وارشۆ، لەگەڵ ماوەی نێوان سلێمانی ستۆکهۆلم زۆر لەیەک نزیکە… هەموو کەس دەیزانی ئەمەش درۆیەکی ئاشکرایە بۆ پاساودانی چاوچنۆکیەک و ئەنجامدانی کارێک کراوە… لەوانە وەکو هەندێک مێدیا بڵاویاکردەوە، بۆ گواستنەوەی پارە بووە… یان هەر راسپێردراوێکی تر…بەهەر حاڵ دواگەیشتنیشی بۆ ستۆکهۆڵم ژمارەیەکی زۆر لە جانتای گەشتیاران نەگەیشتبوون…سەرئەنجام فرۆکە لە جیاتی ئەوەی کات ١٢:٤٥ بگاتە ستۆکهۆڵم نزیک سەعات پێنجی بەیانی گەیشتە ستۆکهۆڵم… ئەمە کوتەی گەشت کردنە بە کۆمپانیای فلای ئۆلۆمپێک، بە پارەیەکی زۆرو بە سوکایەتیەکی کەم وێنەو بە خزمەتگوزاریەکی کەم و بە بەرپرسانی درۆزن و بێپرانسب و چاوچنۆکیەکی بێ ئەوپەرێ کۆمپانیاکە و هەوڵیان بۆ گواستنەوەی گەندەڵی کوردستان بۆ دەرەوە… دیارە کرێکاران و کارمەندانی ناو فرۆکەکەو فرۆکە خانەکە بەرپرسی ئەم دۆخە نین، بەڵام دەشیت ئەوانیش لەبەرامبەر بەم سوکایەتی و بێ پرانسیبی و چاوچنۆکی و درۆزنیەی ئەم کۆمپانیایەو هاوشێوەکانی دەنگی نارەزایەتی خۆیان هەڵبرن و خۆیان لە ریزی گەشتیاران و نارەزایەتیەکانیاندا بە بەشدار بزانن… لە کۆتایدا بانگەوازی من بۆ گەشتیاران ئەوەیە… کە سەفەر کردن بەو هێڵە بایکۆت بکەن و پەردە لەسەر ناوەرۆکی ئەو کۆمپانیایە و چاوچنۆکیەکەی و بێپرانسیبیەکانی هەڵبماڵن…\nPrevious (کۆدەتاى دیموکراسى ) یان (دیموکراسى سەربازیى )\nNext دوا په‌رده‌ی شانۆگه‌رییه‌كه یان كۆتایی ئیخوان؟


Gnome لە لێواری گۆڕە | kurditgroup\nGnome لە لێواری گۆڕە\nیەکێکە لە بەناوبانگترین ڕوومێزەژینگەکانی(desktop environment) سیستەمی لینوکس و ڕکابەرێکی KDE ، بەڵام وادەردەکەوێت کە کۆتایی بەتەمەنی بێت.\nبەپێی[url=http://www.idg.se/2.1085/1.458962/katastrofscenario-hotar-gnome-projektet] IDG.se[/url] و لەم [url=http://blogs.gnome.org/otte/]بلاگەشدا [/url] ئاماژەی پێکراوە کەوا لەبەر ژمارەیەک هەڵە و کەمی بەکارهێنەر ، پێشخەری Gnome بنیامین ئۆتە چیتر کار لەم پرۆژەیەدا ناکات و ژمارەیەکی زۆر لە پێشخەرانیتر پشتیان لەم پرۆژەیەکردووە بۆیە پپێدەچێت Gnome بەیەکجاری لەچاڵبنرێت.\nجێگای باسە ئەگەردابەشکردنی [url=http://www.redhat.com/]Red Hat[/url] یش پشت لە Gnome بکەن ئەوە بەیەکجاری کۆتایی بەم پرۆژەیەدێت.\nسڵاو، دەستخۆشی بۆ جەنابتان.\nئەوەی هەواڵەکەی نوسیوە ئەو کابرای سویدییە، سەرە واوێکی لە سکا نییە لەو بوارە. دوو شت جیا ناکەنەوە!\nوەکو کێشەکە مردن نییە، چونکە هەرچی نەرمەکاڵای ئێستای ئەوانەش هەیە کە Unity بەکاردەبەن، کتێبخانەی gnome و نەرمەکاڵا و لە هەمووشی گرنگتر کە ڕووحەکەیە GTK بەکاردەبەن. ئەوەی لە بڵاگەکەدا نوسراوە نوسینی جدین، بەڵام دیارە ئەو بۆچوونی تری هەیە لەسەر داهاتووی GTK وە خودی گرێدانەکان لەگەڵ کتێبخانەکان و وە ئەوەی سەرنج ڕاکێشە ئەلتەرناتیڤیشی نییە!.\nسەبارەت بە ڕیدهات و پشتگیری پرۆژەکە، گووگڵ و ئینتێڵ ..هتد دەیگرنە دەست، بەڵام دووبارەی دەکەمەوە هەر بەگشتی دەوروبەری داهاتوو بۆ ڕوومێز desktop هەموویان لە ژێر پرسیاردان، ئەندرۆید و ios ڕۆژ بەڕۆژ لە زیادبووندان.\nدەستخۆش بۆ هەواڵەکە، ئەوانەی کە بەرهەمیان هەیە و پشتیان بە بازاڕی بەستووە دەبێت ئاستی خۆیان ببینن، ئەگینا سبەی خۆیان دەمرن پێش بەرهەمەکانیان.\nقسەکەی سیا زۆر دروستە، بازاڕی زۆر بەرهەم لە دوای کلاود و ئەندرۆید ئاسۆیەکی تری هەیە..


QALLAT - تێكشكانی فڕۆكەیەكی سەربازی لە ویلایەتی میسیسپی لە ئەمریكا، كوژرانی 16 كەسی لێكەوتەوە.\nتێكشكانی فڕۆكەیەكی سەربازی لە ویلایەتی میسیسپی لە ئەمریكا، كوژرانی 16 كەسی لێكەوتەوە.\t11/07/2017\nخاوه‌نى خه‌ڵاتى نۆبڵى ئاشتى و كچه چالاكى به ره‌چه‌ڵه‌ك پاكستانى مه‌لالا يوسفزا به مه‌به‌ستى به‌شداريكردن له كۆنفرانسێكى تايبه‌ت به به‌هێزكردنى رۆڵى ژن به سه‌ردانێك گه‌يشته هه‌ولێرى پايته‌خت و له لايه‌ن به‌رپرسى فه‌رمانگه‌ى په‌يوه‌ندييه‌كانى ده‌ره‌وه‌ى حكومه‌تى هه‌رێم پێشوازى لێكرا.\nفه‌رمانگه‌ى په‌يوه‌ندييه‌كانى ده‌ره‌وه‌ى حكومه‌ت له راگه‌يه‌ندراوێكدا باسى ورده‌كارى كۆبوونه‌وه‌ى نێوان فه‌لاح مسته‌فا و چالاكى نێوده‌وڵه‌تى مه‌لالا يوسفزا و شاندى ياوه‌رى كرد.\nله راگه‌يه‌ندراوه‌كه‌دا هاتووه: فه‌لاح مسته‌فا سەردانەکەى بە گرنگ زانى بۆ پشتگیرى لە کچان و ژنانى هەرێمى کوردستان و عێراق بە تایبەتى کچان و ژنانى ئێزدى کە بوونەتە قوربانى تاوانەکانى دەستى رێکخراوى تیرۆریستى داعش و هەمان ئەو مەینەتانەیان بینیووە کە مه‌لالا خۆى پێیدا تێپەڕیووە.\nهەروەها بەرپرسى پەیوەندیەکانى دەرەوە پوختەیەکى لەسەر مێژوو و خەباتى گەلى کوردستان و پێکەوەژیانى پێکهاتەکان و کەلتورى لێبوردەیى پێشکەش کرد و گووتى: هەرێمى کوردستان هەردەم دەستى هاوکارى درێژکردووە و ئێستا زیاتر لە یەک ملیۆن و هەشت سەد هەزار ئاوارەو پەنابەر لێرە دەژین کە پێکهاتەى جیاوازن.\nلە بەرامبەر خاتوو مه‌لالا‌ى تەمەن 19 ساڵ زۆر خۆشحاڵ بوو بە سەردانەکەى و گووتى: بەپەرۆشەوە دەڕوانێتە چاوپێکەوتن لەگەڵ کچان و ئافرەتان و دەیەوێت لە نزیکەوە گوێ لە چیڕۆکەکانیان بگرێت و پەیامى ئەو پشتگیریە لەو قوربانیانە و خوێندن کلیلى سەرەکى داهاتوویانە.\nهەروەها گووتى: خۆشحاڵم کە ئەمساڵ جەژنى لە دایک بوونم لێرە دەکەمەوە لە کوردستان.\nئێمەش هەمان چیڕۆکى ئاوارەییمان بینیووە و قوربانى دەستى تیرۆر بووین و هەمان ئازارمان چەشتووە. ئێمە تێدەکۆشین بۆ ئاشتى و پێکەوەژیان و خۆشحاڵ لەو تیمەى کە هاوکاریان کردوم خەڵکى هەرێمى کوردستان بەشداربوونە بۆ ئەم سەردانەک کە جێگاى خۆشحاڵیە.\nهەروەها گووتى: هیوادارم کە بایەخى زیاتر بدرێت بە پەروەردە و ئەمەش هێنانەدى خەونى هەموو منداڵێکە بۆ دواڕۆژ و سوپاسى ئەو پێشوازیە گەرمەى کرد و جەختى کردەوە لە پەیامەکەى بۆ پاڵپشتى و کچان و ئافرەتان و منداڵان.\nمه‌لالا له هۆزى پشتۆيه و له دايكبووى 12ى ته‌مموز/ يۆليۆى 1997 و له بوارى په‌روه‌رده و فێركردنى كچاندا چالاكى جۆراو جۆر ئه‌نجامده‌دات.\nله مێژوودا به بچووكترين هه‌ڵگرى خه‌ڵاتى نۆبڵ هه‌ژمار ده‌كرێت و به به‌رگريكردنى له مافه‌كانى مرۆڤ به گشتى و مافى خوێندن و فێربوون بۆ ژنان له هه‌رێمى سواتى باكوورى خۆرئاواى پاكستان به‌ناوبانگه كه به‌و هۆيه‌وه له لايه‌ن توندڕه‌وه‌كانه‌وه رووبه‌ڕووى هه‌وڵى تيرۆركردن بوويه‌وه. پۆستکردنی بۆ هاورێیکەت


گۆڕینی ستراتیژی نوێی ژاپۆن به‌رامبه‌ر به جیهان – پەڕە 26 – Knwe.org\nسەرەکی » راپۆرت » ئاماده‌کردنی : ئه‌رده‌ڵان عه‌بدوڵڵا » گۆڕینی ستراتیژی نوێی ژاپۆن به‌رامبه‌ر به جیهانپەڕە 26\nگۆڕینی ستراتیژی نوێی ژاپۆن به‌رامبه‌ر به جیهان\nژاپۆن یه‌کێکه له‌زلهێزه‌ئابووریه‌کانی جیهان و رۆڵێکی ئێجگاربه‌رچاویشی له‌نه‌خشه‌ی ئابووری جیهان هه‌یه، جگه‌له‌وه‌ش ئه‌م وڵاته له‌ڕووی پیشه‌شازیی و ته‌کنه‌لۆژییه‌وه، به پێشكه‌وتووترین وڵاتی جیهان دێته ژماردن، لێ پرسیاری گرنگ ئه‌وه‌یه، بۆچی ئه‌م ده‌وڵه‌ته له‌ئاست کێشه سیاسییه‌کانی جیهان رۆڵی که‌مه یان لاوازه؟ ئه‌م پرسیاره‌ش له‌زۆربه‌ی ناوه‌نده سیاسیی و ستراتیژییه‌کانی جیهانه‌وه ده‌کرێت. هه‌رچه‌نده له‌م چه‌ند ساڵه‌ی دواییدا ژاپۆن هه‌وڵ ده‌دات، له‌م پێودانه‌گه نه‌گۆڕه ده‌ربێته ده‌ره‌وه، به‌تایبه‌تی له‌سه‌رده‌می شینزۆ ئابی سه‌رۆک وه‌زیراندا.\nیه‌کێک له‌و خاڵانه‌ی که‌په‌یوه‌ندی به‌م سیاسته گۆشه‌گیرییه‌ی ژاپۆنه‌وه هه‌یه، بۆ بوونی مێژوویه‌کی خوێناوییه له‌ناوچه‌ی ئاسیادا به‌تایبه‌تی له‌سه‌روبه‌ندی جه‌نگی دووه‌می جیهان ده‌گه‌ڕێته‌وه. ژاپۆن له‌سه‌ره‌تاکانی سه‌ده‌ی بیسته‌مه‌وه، وه‌کو زلهێزێکی ئابووریی و سه‌ربازیی و سیاسی له‌ئاسیادا ده‌رکه‌وت، له‌هه‌مانکاتیشدا سیاسه‌تێکی شه‌ڕه‌نگێزی و داگیرکارانه‌ی له‌دژی دراوسێکانی و زلهێزه ئه‌وروپییه‌کان پێڕه‌وکرد، له‌سایه‌ی حوکمی فاشیستی ژاپۆنیدا له‌ساڵانی سییه‌کاندا، ملیۆنه‌ها که‌س له وڵاتانی کۆریا به‌هه‌ردوو به‌شه‌که‌یه‌وه،چین، ئه‌نده‌نووسیا، وڵاتانی تری ئاسیا بوونه قووربانی. به‌تایبه‌تی له چین و کۆریا، ژاپۆنییه‌کان مێژووییه‌کی زۆر ناشرین و خوێناوییان له‌م دوو ده‌وڵه‌ته تۆمارکرد. ئه‌مه‌ش تاڕاده‌یه‌کی زۆر وایکردبوو، که‌ژاپۆن له‌دوای جه‌نگی دووه‌می جیهان پاشکشه بکات.\nشکستی له جه‌نگی دووه‌می جیهان\nله‌پاشئه‌وه‌ی له‌جه‌نگی دووه‌می جیهانی له‌به‌رامبه‌ر ئه‌مریکا شكستی هێناو داگیرکرا، جۆره رێکه‌وتننامه‌یه‌کی زۆره‌ملێیانه به‌سه‌ر ژاپۆندا سه‌پێنراو رێگه نه‌درا، ژاپۆن دووباره هێزی سه‌ربازیی خۆی به‌هێزبکاته‌وه. هه‌ربۆیه ناچار له‌رووی ئه‌منییه‌وه پشتی به‌ئه‌مریکا ده‌به‌ست، به‌ڵام له‌پاش ته‌واوبوونی جه‌نگی ساردو به‌هێزبوونی ئابووریی و له‌هه‌مانکاتیشدا دروستبوونی نه‌وه‌ی سیاسیی نوێ له‌ژاپۆن، له‌ئێستادا سیاسه‌ت و ستراتیژی ژاپۆن به‌رامبه‌ر به‌جیهان به‌ره‌وگۆڕانکاری گه‌وره هه‌نگاو ده‌نێت.\nژاپۆن به‌دوای دۆستی نوێدا ده‌گه‌ڕێت\nله‌باره‌ی ئه‌م گۆڕانکارییه له‌سیاسه‌تی ده‌ره‌وه‌ی ژاپۆن، ئه‌نستیتوی سترارتفۆری ئه‌مریکا، که‌تایبه‌ته به‌لێکۆڵینه‌وه‌ی سیاسیی و ستراتیژی له‌جیهاندا، له‌راپۆرتێکیدا ده‌ڵێت: له ئێستادا حکومه‌تی ژاپۆن به‌سه‌رۆکایه‌تی شێنزۆ ئابی ده‌یه‌وێت سیاسه‌تێکی نوێ له‌جیهاندا پێڕه‌وبکات و چیتر پشت به‌ئه‌مریکا نه‌به‌ستێت. ده‌شڵێت: ژاپۆن ده‌یه‌وێت له‌رێگه‌ی به‌هێزکردنی په‌یوه‌ندییه‌کانی له‌گه‌ڵ ده‌وڵه‌تانی ئاسیاو روسیا، هه‌ژموونی چین له‌ناوچه‌که که‌مبکاته‌وه.\nیه‌کێک له‌ناوچانه‌ی که گرنگی زۆریان بۆسه‌ر ژاپۆن هه‌یه، ناوچه‌ی باشووری رۆژهه‌ڵاتی ئاسییایه که‌له‌ئێستادا خۆیان له‌رێکخراوی « ئاسیان» کۆکردۆته‌وه. ئه‌م وڵاتانه له‌رووی سامانی سروشتی و بازاڕ بۆ شـمه‌کی ژاپۆنی زۆرگرنگن، هه‌روه‌ها رێره‌وێکی ئاوی گرنگیشن،چونکه له 60% ی بازرگانی ژاپۆن به‌م ناوچایه‌دا تێده‌په‌ڕێت. بۆیه ژاپۆن زۆر به‌گرنگییه‌وه سه‌یری ئه‌م ناوچه‌ی ده‌کات و ده‌یه‌وێت په‌یوه‌ندییه‌کانی به‌هێزبکات ئه‌وه‌ش له‌رێگه‌ی ئابووریه‌وه. بۆ نموونه ژاپۆن له‌م ناوچانه‌دا گه‌وره‌ترین سه‌رمایه‌گوزاری کردووه، هه‌روه‌ها زۆرترین یارمه‌تیی دارایی ده‌داته ئه‌و ده‌وڵه‌تانه. له‌رووی سه‌ردانی فه‌رمیشه‌وه پانتاییه‌کی گه‌وره له کاروچالاکییه دیپۆلۆماتییه‌کانی پێکده‌هێنێت، بۆنموونه ته‌نها له‌ماوی ساڵێکدا شینزۆ ئابی چوارجار له‌گه‌ڵ رۆدیگۆ دوتیریتی سه‌رۆکی ڤلیپین کۆبۆته‌وه.\nچین نه‌یاره گه‌وره‌که\nله‌ئێستادا گه‌وره‌ترین نه‌یار یان رێگر له‌به‌رده‌م ژاپۆن، وڵاتی چینه. چونکه ئه‌م وڵاته جگه له‌وه‌ی که زلهێزێکی ئابووری جیهانه‌و له‌م بواره‌شدا توانی کورسی ژاپۆن له‌سه‌ر ته‌ختی مه‌یدانی ئابووری جیهان داگیربکات و ببێته دووه‌مین زلهێزی ئابووری، له‌رووی سه‌ربازیی و سیاسیشه‌وه ده‌یه‌وێت له‌م ناوچه‌یه‌دا جێگه به‌ژاپۆن و ئه‌مریکا له‌ق بکات. سیاسه‌تی رووبه‌روبونه‌وه‌وکه‌مکردنه‌وه‌ی هه‌ژمونی چین، به‌یه‌کێک له‌سیاسته گرنگه‌کانی ژاپۆنی نوێ دێته ژماردن.\nهیندستان دۆستێکی نزیک و گرنگ\nوڵاتێکی گرنگی تر که‌له‌ئاسیادا ژاپۆن به‌گه‌ر‌مییه‌وه هه‌وڵ ده‌دات په‌یوندی له‌گه‌ڵدا به‌هێز بکات، هیندستانه. ئه‌م وڵاته چ له‌رووی ئابووری و چ له‌رووی سیاسییه‌وه بۆ ژاپۆن گرنگه، جگه‌له‌وه‌ش وه‌کو نه‌یارێکی گه‌وره‌ی چینیش داده‌نرێت، هه‌ربۆیه له‌ئێستادا هیندستان به‌یه‌کێک له وێستگه گرنگه‌کانی سیاسه‌تی ده‌ره‌کی ژاپۆن دێته ژماردن.\nله‌گه‌ڵ روسیاش مێژوویه‌کی باشی نییه‌و کۆمه‌ڵێک ئاسه‌واری خراپیشی به‌میرات بۆماوه‌ته‌وه، گه‌وره‌ترینیان بوونی کێشه‌ی دوورگه‌کانی ساخالینه، که ژاپۆن داوای ده‌کات‌و روسیاش به‌هی خۆی ده‌زانێت،به‌ڵام له‌ئێستادا هه‌ردوولا ده‌یانه‌وێت په‌یوه‌ندیییه‌کانیان به‌هێزبکه‌ن، له‌لایه‌که‌وه روسیا ده‌یه‌وێت بازاڕی نوێ بۆ گازو نه‌وته‌که‌ی بدۆزێته‌وه به‌تایبه‌تی پاشئه‌وه‌ی ده‌رگای ئه‌وروپاو رۆژئاوای لێ داخرا، ده‌یه‌وێت ده‌رگای رۆژهه‌ڵات بکاته‌وه‌و موشته‌ری نوێ بۆ سامانه سروشتییه‌که‌ی په‌یدا بکات. له‌ئێستادا روسیا ده‌یه‌وێت له 30% نه‌وته‌که‌ی به ژاپۆن بفرۆشێت و له‌مبواره‌شدا بۆرییه‌کی نه‌وتییان دروستکردووه که‌نه‌وت و گازی روسیا له‌ڕێگه‌ی دوورگه ساخالینه‌وه ده‌گاته که‌نار‌ی هۆکایدۆ له‌ژاپۆن. به‌نیسبه‌ت ژاپۆنیش ده‌یه‌وێت له‌رێگه‌ی ئه‌م په‌یوه‌ندییه‌وه، که‌مێک په‌یوه‌ندیی به‌هێزی نێوان روسیا و چین که‌مبکاته‌وه، یان لانی که‌م ئه‌م دوو ده‌وڵه‌ته له‌سه‌ر حسابی ژاپۆن رێکنه‌که‌ون.\nده‌رئه‌نجام ژاپۆن له‌ئێستادا هه‌وڵێکی جددی ده‌دات بۆئه‌وه‌ی دووباره په‌یوه‌ندییه ده‌رکییه‌کانی ئه‌بده‌یت بکاته‌وه‌و چیتر وه‌کو جاران ته‌نها پشت به ئه‌مریکا نه‌به‌ستێت، بگره پشت به خۆی ببه‌ستێت.\n1/محمد حسنین هیکل. مقالات الیابانیة. دار الشروق. القاهرة. 19985\n2 / الانصات المرکزی . العدد6776.. 19/11/2017.\n599 جار بینراوە\n(ساڵۆنی لاپه‌ڕه نۆ)، مۆدێلی كۆڕگێڕانی بۆ شاری هه‌ولێر گه‌ڕانده‌وه\nگرفتی کەمی غاز هاووڵاتیانی نیگەران کردووە\nسنوورێك بۆ شۆفێرانی ماتۆڕسکیل دادەنرێت


سه‌رۆک بوش داکۆکی له یاسا پێشنیارکراوه‌كه‌ی لێکۆڵینه‌وه ده‌کات\nسه‌رۆک بوش ده‌ڵێت پێویسته کۆنگرس ئه‌و به‌رنوسه یاساییه‌ی پێشکه‌شی کردووه تایبه‌ت به لێکۆڵینه‌وه له‌گه‌ڵ گومانلێکراوه تیرۆرسته‌کان‌دا په‌سه‌ند بکات و ئه‌گه‌ر نا ئه‌و لێکۆڵینه‌وانه کۆتاییان پێ ده‌هێنرێت.\nسه‌رۆک بوش ڕۆژی هه‌ینی له کۆشکی سپی کۆنگره‌یه‌کی ڕۆژنامه‌وانی به‌ست و گوتی کارمه‌ندانی ده‌زگاکانی زانیاری ئه‌مریکا ئاماده نین لێکۆڵینه‌وه له‌گه‌ڵ به‌ندکراوه‌کاندا بکه‌ن ئه‌گه‌ر هاتوو یاسایه‌کی ڕوون و ئاشکرا له‌به‌رده‌میاندا نه‌بێت بۆ په‌یڕه‌وکردنی ڕێنوماییه‌کانی و نه‌ک کار له‌سه‌ر یاسایه‌ک بکه‌ن که به‌نده‌کانی ڕوون نه‌بێت.\nڕۆژی پێنج شه‌ممه، ده‌سته‌یه‌کی پێداچونه‌وه‌ی ئه‌نجومه‌نی سیناتی ئه‌مریکا ئه‌و پلانه‌ی سه‌رۆک بوشی ڕه‌ت کرده‌وه و له جیاتی یاسایه‌کی تری په‌سه‌ند کرد که مافی زیاتر به به‌ندکراوان ده‌دات وه‌ک له‌وه‌ی سه‌رۆک خواستی ده‌کات.\nئه‌و یاسا نوێیه‌ش له لایه‌ن سێ سیناتۆری سه‌ره‌کی سه‌ر به پارتی کۆمارییه‌کان هه‌وڵی ده‌رچوونی بۆ درا و له نێویاندا جۆن وارنه‌ر. هه‌روه‌ها کۆڵن پاوه‌ڵی وه‌زیری پێشووی ده‌ره‌وه‌ی به‌ڕێوبه‌رایه‌تی پێشووی جۆرج بوش پشتیوانی له‌و یاسا نوێیه کرد.\nبه‌ڕێز پاوه‌ڵ گوتویه‌تی " جیهان ده‌ست ده‌کات به‌وه‌ی گومانی له بنچینه‌کانی به گژداچونه‌وه‌ی شه‌ڕی دژه تیرۆری هه‌بێت." سه‌رۆک بوش له‌م باره‌یه‌وه، ڕۆژی هه‌ینی گوتی ئه‌و بۆچونانه " بیرۆکه‌یه‌کی لاواز و په‌رش و بڵاوه."\nبه‌ڕێز جۆن وارنه‌ر ئاماژه‌ی داوه به‌وه‌ی که هێشتا ئۆمێدی سازشکردن له‌و باره‌یه‌وه هه‌یه، به‌ڵام باوه‌ڕیشی وایه کۆشکی سپی په‌یڕه‌وی ڕێنوماییه ده‌ستورییه‌کانی دادگای باڵای ئه‌مریکا ناکات. بڕیاریشه له هه‌فته‌ی داهاتوودا، ئه‌نجومه‌نی سینات به شێوه‌یه‌کی ته‌واوه‌تی ده‌نگ له‌سه‌ر ئه‌و یاسا نوێیه بدات.\nسه‌رۆک بوش خواستی ئه‌و سیسته‌مه دادوه‌رییه له‌شکرییه تایبه‌ته ده‌کات که له چه‌ند ساڵێک له‌مه‌وبه‌ردا ڕێگه‌ی به دامه‌زراندنیدا. ئه‌و سیسته‌مه‌ش ڕێگه به تاوانباران نادات زانیارییه نهێنیه‌کانی په‌یوه‌ست به دۆسیه‌که‌ی خۆیان ده‌ست بکه‌وێت. به پێی دادگای باڵا، سه‌رۆک به دامه‌زراندنی ئه‌و جۆره سیسته‌مه، چوارچێوه‌ی ده‌سه‌ڵاتی خۆی به‌زاندووه.\nهه‌روه‌ها کۆشکی سپی نایه‌وێ به شێوه‌یه‌کی یاسایی په‌یوه‌ست بێت به جێبه‌جێکردنی ڕێکه‌وتنامه‌ی جنێف بۆ مامه‌ڵه‌کردنی مرۆیی له‌گه‌ڵ به‌ندکراوان‌دا که ئه‌مریکا خۆیشی ئیمزای کردووه. له هه‌مان کاتیشدا به‌ڕێوبه‌رایه‌تی بوش ده‌ڵێت په‌یڕه‌وی پرنسیپه‌کانی ئه‌و ڕێکه‌وتنامه‌یه ده‌کات.


شارەزایەکی کەشناسی عێراقى دەڵێت، شەپۆلێكى گەرماى بەهێز و نائاسايى ڕوو لە عێراق دەكات و ئەوەش لە ڕۆژى يەكشەممەوە كاريگەريەكەى دەستپێدەكات و تا كۆتايى هەفتە بەردەوام دەبێت، دەشڵیت، پلەی گەرمی دەگاتە سەرو 40 پلە.\nمحەمەد دورى، پێشبينيكەر شارەزای کەشناسی ديارى عێراقى بڵاويكردوەتەوە، شەپۆلێكى گەرماى بەهێز و پێشوەخت و نائاسايى لە ڕۆژى يەكشەممەوە كاريگەريەكەى لەسەر عێڕاق دەردەكەوێت و لە كۆتايى هەفتەدا دەگاتە لوتكە.\nباسى لەوەشكردوە، پێشبينى دەكرێت لە زۆربەى ناوچەكانى باشور و ناوەڕاست لەناويشياندا بەغداى پايتەخت بەرزترين پلەكانى گەرمان ناوەڕاستى چلەكان ببڕێت.\nسەبارەت بە ناوچەكانى هەرێمى كوردستان و ناوچەكانى باكورى و خۆرئاواى عێڕاق بەگشتى باسى لەوەكردوە، پلەكاتى گەرما لە سەرەتاكانى چلەكاندا دەبن لە زۆرينەى ناوچەكانى باكور و خۆرئاوا.\nئەو پێشبينيكەرە پێشیوايە، تا كۆتايى هەفتە شەپۆلەكە بەردەوام دەبێت و لە سەرەتاى هەفتەى داهاتوو و كە سەرەتاى ڕۆژانى جەژنە پلەكانى گەرمان دادەبەزن و كەمێك كەمتر دەبن لە كاتە سروشتيەكان لەم كاتانەى ساڵدا.\nتەئكيديشى كردوەتەوە، هەروەها شەپۆلەكە كاريگەرى لەسەر توركياش دەبێت و بە بەهێزيش دەدات لە دەوڵەتانى ڕۆژهەڵاتى ناوەڕاست و وڵاتى شام.\n2020.05.27 - 15:11\nهەولێر؛ لە ڕووداوێکی هاتوچۆدا سێ کەس گیانیانلەدەستدا و چواریش برینداربوون\n2020.05.21 - 21:23